hotchpotch/miracl-hf-unified huggingface dataset:
చూయింగ్ గమ్
చూయింగ్ గమ్ కృత్రిమ రబ్బర్ తో తయారు చేసే ఒక తినే పదార్థం.
చూయింగ్‌ గమ్‌ చరిత్ర 1866 సంవత్సరంతో ముడిపడి ఉంది. మెక్సికో దేశపు సైనిక నియంత సాంటా అన్నాతో జతపడి ఉంది. 1866నాటి తన దేశపు అంతర్యుద్ధ్యం సందర్భంగా సాంటా అన్నా అజ్ఞాతంలోకి వెళుతూ దళసరిగా తెల్లగా వున్న జిగురు ముక్కను తన వెంట పట్టుకునిపోయాడు. మెక్సికోలోని ఒక తరహా చెట్టు బెరడు నుండి స్రవించే ఈ జిగురును ప్రతికూల పరిస్థితుల్లో చప్పరించడం అక్కడి వారికి ఆనవాయితీగా వస్తోంది. సాంటా న్యూయార్క్‌లోని స్టేటన్‌ దీవిలో తలదాచుకున్నాడు.
కొన్ని నెలల తర్వాత స్వదేశానికి తిరిగి వచ్చాడు సాంటా. తను వుపయోగించగా మిగిలిన జిగురు ముక్కను తన టేబుల్‌ సొరుగులో వదిలేసాడు. అదే దీవిలో వున్న థామస్‌ ఆడంస్‌ అనే శాస్త్రవేత్త ఆ జిగురు ముక్కను చేజిక్కించుకున్నాడు. సాంటా ఆ జిగురు ముక్కను నములుతూ వుండేవాడని థామస్‌ తెలుసుకున్నాడు. సాగుతున్న పదార్థంలో ఏం రుచి వుందో ఆయనకు అర్థం కాలేదు. జిగురును సేకరించి ఒకరకమైన రబ్బరును రూపొందించాలనుకున్నాడు కానీ అది తయారవ్వలేదు. కృత్రిమ దంతాలు అమర్చడానికి ఆ జిగురు ఉపయోగపడుతుందేమోనని ప్రయోగం చేశాడు. కానీ అది సాథ్యం కాలేదు.
చివరకు థామస్‌ ఆ జిగురును ఉడకబెట్టి చిన్న చిన్న పుల్లలు తీసుకుని వాటి చివరన ఈ ఉడికించిన జిగురును అతికించి పంచదార బిళ్లలు అమ్మే దుకాణాల్లో అమ్మాలని ప్రయత్నించాడు. ఈ ప్రయోగం విజయవంతం అవడంతో విపరీతమైన ప్రేరణ పొందడు. దానితో గమ్‌స్టిక్స్‌ వ్యాపారం మొదలైంది. వేలాదిగా వీటిని తయారుచేసే యంత్రాన్ని కనిపెట్టి, తన ఉత్పత్తికి చూయింగ్‌ గమ్‌ అని పేరు పెట్టాడు.
ఇంకా ఎంతో మంది వర్తకులు ఈ గమ్‌ స్టిక్స్‌కోసం వ్యాపారం ప్రారంభించాడు. రకరకాల రంగులూ, సువాసనలూ కల గమ్‌స్టిక్స్‌ తయారవడంతో పాటు వాటికి ఆకర్షణ్ణణీయమైన కాగితాలు చుట్టుడంతో చూయింగ్‌ గమ్‌ స్వరూపం మారిపోయింది. మార్కెట్లో విపరీతమైన పోటీ ఏర్పడటంతో ఛార్లెస్‌ ఫ్లింట్‌ నాయకత్వంలో ఆరు కంపెనీలు కలిసి చూయింగ్‌ గమ్‌ ట్రస్టుని ఏర్పాటుచేసుకున్నారు. కానీ విలియం రిగ్‌లీ మాత్రం ఈ ట్రస్టులో చేరడానికి సమ్మతించలేదు. ఆయన తన చూయింగ్‌ గమ్స్‌ను రిగ్‌లీ చూయింగ్‌ గమ్స్‌ పేరిట విక్రయించేవాడు. ఆయన దీని కోసం ప్రకటనలు కూడా ఇచ్చేవాడు.
మగటపల్లి వెంకటరమణమూర్తి
శ్రీకాకుళం పట్టణానికి చెందిన మగటపల్లి వెంకటరమణమూర్తి వ్యాపారి. భార్య శాంతకుమారి, కుమారుడు కళ్యాణ్‌ మృతి చెందాక ఒంటరిగా ఉంటూ తనకున్న ఆస్తి అనాథలకు ఉపయోగపడాలన్నఅభిమతంతో రెడ్ క్రాస్కు దానాలు చేసిన సేవా తత్పరుడు.
పొట్టిశ్రీరాములు కూడలిలోని రెడ్‌ క్రాస్‌ జిల్లా కార్యాలయం మేడపై రూ. 11 లక్షల వ్యయంతో కుమారుని పేరిట కళ్యాణ్‌ మగటపల్లి జ్ఞాపకార్థం నేత్ర సేకరణ నిధి ఏర్పాటు చేశారు.తన స్వగృహంలో భార్య పేరున కుట్టుశిక్షణ కేంద్ర నిర్వహిస్తున్నారు. నిరుపేద మహిళలకు శిక్షణ అనంతరం ఉచితంగా కుట్టుమిషన్లు పంపిణీ చేస్తున్నారు. అనాథలకు ఆశ్రయం కల్పించేందుకు చిన్నబజారులో రూ. 50 లక్షల విలువ చేసే ఇంటిని రెడ్‌క్రాస్‌కు దానం చేశారు. పెద్దపాడులో గల 15 సెంట్ల స్థలాన్ని రెడ్‌క్రాస్‌కు అందజేశారు. రెడ్‌ క్రాస్‌ డెంటల్‌ ఆసుపత్రికి రూ. లక్ష విరాళం అందజేశారు. పట్టణంలో ఎవరైనా మృతి చెందితే శవాలను నిలువ ఉంచేందుకు అవసరమయ్యే రూ. లక్ష విలువ చేసే ఫ్రీజర్‌ ఉచితంగా అందజేశారు.
ఇండియా టుడే
ఇండియా టుడే లివింగ్ మీడియా ఇండియా లిమిటెడ్ వారిచే ప్రచురించబడే ఇంగ్లీష్ వార వార్తా పత్రిక (వీక్లీ న్యూస్ మ్యాగజైన్) . ఇది న్యూ ఢిల్లీ కేంద్రంగా ప్రచురితమవుతుంది. ఇండియా టుడే హిందీ, తెలుగు, తమిళ్, మలయాళం భాషల్లో కూడా ప్రచురితమగును. ఇండియా టుడే చీఫ్ ఎడిటర్ ఆరోన్ పూరి. 1975 నుండి ఈయన ఆ స్థానంలో కొనసాగుతున్నారు.
ఇది ఇండియా టుడే గ్రూప్ లో భాగం. ఇండియా టుడే గ్రూప్ 1975 లో స్థాపించబడింది. ఇది ఇప్పుడు 13 పత్రికలు, 3 రేడియో స్టేషన్లు, 4 TV చానెల్స్, 1 వార్తాపత్రిక, ఒక శాస్త్రీయ సంగీత లేబుల్ (మ్యూజిక్ టుడే) కలిగి ఉంది. 1975 లో 5,000 ప్రతులు ఒక సర్క్యులేషన్ తో ప్రచురణ ప్రారంభమై ప్రస్తుతం మిలియన్ (1000000) కాపీల సర్క్యులేషన్ తో 5 కోట్ల మంది చదువరులను కలిగి ఉంది.
ఇంగ్లీష్ లోనే కాక హిందీ మరియు ఇతర ప్రాంతీయ భాషల్లో దాని ఆనువాద ప్రచురణలు ప్రారంభించి, నాణ్యమైన జాతీయ స్థాయి వార్తలు అందించడంతో ఇంగ్లీష్ రాని వారికి గొప్ప వరంలా మారింది. ఆ విధంగా ప్రాంతీయ భాషల్లో ఇండియా టుడే ప్రచురణలు మంచి ప్రశంశలు పొందాయి.
తుమ్మల వెంకయ్య
నాగులుప్పలపాడు మండలం చేకూరపాడు గ్రామానికి చెందిన రైతు తుమ్మల వెంకయ్య .ఆయన సృష్టి పవర్‌వీడర్ ‌. ఆయన తయారుచేసిన పవర్‌వీడర్ తో కేవలం ముప్పాతిక లీటర్‌ డీజిల్‌ను వెచ్చిస్తే చాలు.. ఒక ఎకరం మెట్ట పొలాన్ని దున్నేయవచ్చు పత్తి, మిర్చి, పొగాకు, జామాయిల్‌, నిమ్మ, బత్తాయి లాంటి పొలాల్లో అంతర సేద్యానికి ఉపయోగపడుతుందీ పరికరం. ఎప్పటికప్పుడు చిన్నచిన్న మార్పుల ద్వారా ఈ యంత్రాన్ని వ్యవసాయంలో వివిధ పనులకు ఉపయోగించుకునే అవకాశం ఉంది. మెట్ట పొలాల్లో ఈ యంత్రం ద్వారా గొర్రు, గుంటక తోలవచ్చు. పత్తి, పొగాకు, మిర్చి పంటల్లో ఒకేసారి ఐదు సాళ్లకు పురుగుమందు పిచికారీ చేసుకునే వీలుంది. ఒక్క బోల్టును బిగించటం ద్వారా బత్తాయి, నిమ్మతోటల్లో పాదులు తీసుకోవచ్చు. ఈ తోటల్లో ఎత్త్తెన చెట్లకు సైతం మందుకొట్టే విధంగా దీన్ని తయారు చేశారు. ఈ యంత్రంలో ఆరు అశ్వికశక్తి ఇంజిన్‌ వినియోగించారు. దీని సాయంతో పొలం సమీపంలో నీరుంటే నీళ్లు పెట్టుకోవచ్చు. వెంకయ్య తాను రూపొందించిన యంత్రానికి పేటెంట్‌ హక్కులు పొందారు. ఈయన రూపొందించిన పవర్‌ వీడర్‌కు ఆగ్రో ఇండస్ట్రీస్‌ డెవలప్‌మెంట్‌ కార్పొరేషన్‌ లిమిటెడ్‌ గుర్తింపునిచ్చింది. ఈ యంత్రం ఖరీదు ప్రస్తుతం రూ.79,040 కాగా దీన్ని కొనుగోలు చేసే రైతులకు రూ.30 వేలు రాయితీ ఇస్తోంది.
శ్రీ భవాన్యష్టకమ్ .
శ్రీ భవాన్యష్టకమ్ .
న తాతో న మాతా న బంధు ర్న దాతా
న పుత్రో న పుత్రీ న భ్రుత్యో న భర్తా !
న జాయా న విద్యా న వృత్తి ర్మమైవ
గతి స్త్వం గతిస్త్వం త్వమేకా భవానీ !! 1.
భవాబ్దా వపారే మహాదుఃఖ భీరుః
పపాత ప్రకామీ ప్రలోభీ ప్రమత్తః
కుసంసార పాశ ప్రబద్దః సదాహమ్
గతి స్త్వం గతిస్త్వం త్వమేకా భవానీ !! 2.
న జానామి దానం న చ ధ్యాన యోగం
న జానామి తంత్రం న చ స్తోత్ర మంత్రమ్ !
న జానామి పూజాం న చ న్యాస యోగం
గతి స్త్వం గతిస్త్వం త్వమేకా భవానీ !! 3
న జానామి పుణ్యం న జానామి తీర్థం
న జానామి ముక్తిం లయం వా కదాచిత్ !
న జానామి భక్తిం వ్రతం వాపి మాత
గతి స్త్వం గతిస్త్వం త్వమేకా భవానీ !! 4
కుకర్మీ కుసంగీ కుబుద్ధిః కుదాసః
కులాచార హీనః కదాచార లీనః
కుదృష్టిః కువాక్య ప్రబందః సదాహమ్
గతి స్త్వం గతిస్త్వం త్వమేకా భవానీ !! 5.
ప్రజేశం రమేశం మహేశం సురేశం
దినేశం నిశీథేశ్వరం వా కదాచిత్ !
న జానామి చాన్యత్ సదాహం శరణ్యే
గతి స్త్వం గతిస్త్వం త్వమేకా భవానీ !! 6.
వివాదే విషాదే ప్రమాదే ప్రవాసే
జలే చానలే పర్వతే శత్రుమధ్యే !
అరణ్యే శరణ్యే సదా మాం ప్రపాహి
గతి స్త్వం గతిస్త్వం త్వమేకా భవానీ !! 7.
అనాథో దరిద్రో జరా రోగ యుక్తో
మహాక్షీణ దీనః సదాజాడ్య వక్త్రః !
విపత్తౌ ప్రవిష్టః ప్రణష్టః సదాహమ్
గతి స్త్వం గతిస్త్వం త్వమేకా భవానీ !! 8.
శ్రీ మీనాక్షీ పంచరత్న స్తోత్రమ్
శ్రీ మీనాక్షీ పంచరత్న స్తోత్రమ్
ఉద్యద్భాను సహస్రకోటి సదృశాం కేయూర హారోజ్జ్వలాం
బింబోష్టీం స్మిత దంత పంక్తి రుచిరాం పీతాంబరాలంకృతామ్ !
విష్ణు బ్రహ్మ సురేంద్ర సేవిత పదాం తత్త్వ స్వరూపాం శివాం
మీనాక్షీం ప్రణతో2స్మి సంతత మహం కారుణ్య వారాంనిధిమ్ !! 1.
ముక్తాహార లసత్కిరీట రుచిరాం పూర్ణేందు వక్త్ర ప్రభాం
శింజన్నూపుర కింకిణీ మణిధరాం పుష్పప్రభా భాసురామ్ !
సర్వాభీష్ట ఫలప్రదాం గిరిసుతాం వాణీ రమా సేవితాం
మీనాక్షీం ప్రణతో2స్మి సంతత మహం కారుణ్య వారాంనిధిమ్ !! 2.
శ్రీ విద్యాం శివ వామభాగ నిలయాం హ్రీంకార మంత్రోజ్జ్వలాం
శ్రీ చక్రాంచిత బిందు మధ్య వసతిం శ్రీమత్సభానాయికామ్ !
శ్రీమత్ షణ్ముఖ విఘ్నరాజ జననీం శ్రీ మ జ్జగన్మోహినీం
మీనాక్షీం ప్రణతో2స్మి సంతత మహం కారుణ్య వారాంనిధిమ్ !! 3.
శ్రీమత్సుందర నాయికాం భయహరాం జ్ఞానప్రదాం నిర్మలాం
శ్యామభాం కమలాసనార్చితపదాం నారాయణ స్యానుజామ్ !
వీణా వేణు మృదంగ వాద్య రసికాం నానావిధాడంబికాం
మీనాక్షీం ప్రణతో2స్మి సంతత మహం కారుణ్య వారాంనిధిమ్ !! 4.
నానాయోగి మునీంద్ర హృద్య వసతిం నానార్థ సిద్దిప్రదాం
నానాపుష్ప విరాజితాంఘ్రి యుగళాం నారాయణే నార్చితామ్ !
నాదబ్రహ్మ మయీం పరాత్పరతరాం నానార్థ తత్త్వాత్మికాం
మీనాక్షీం ప్రణతో2స్మి సంతత మహం కారుణ్య వారాంనిధిమ్ !! 5.
గణేశ పంచరత్నమ్
గణేశ పంచరత్నమ్
ముదా కరా త్తమోదకం సదా విముక్తి సాధకం
కలాధరా వతంసకం విలాసిలోకరక్షకమ్
అనాయకైకనాయకం వినాశితేభదైత్యకం
నతాశుభాశునాశకం నమామి తం వినాయకమ్ 1
నతేతరాతి భీకరం నవోదితార్కభాస్వరం
నతేత్సురారి నిర్జరం నతాధికాపదుద్ధరమ్
సురేశ్వరం నిధీశ్వరం గజేశ్వరం గణేశ్వరం
మహేశ్వరం తమాశ్రయే పరాత్పరం నిరంతరమ్ 2
సమస్తలోకశంకరం నిరస్తదైత్యకుంజరం
దరేతరోదరం వరం వరేభవక్త్రమక్షరమ్
కృపాకరం క్షమాకరం ముదాకరం యశస్కరం
మనస్కరం నమస్కృతాం నమస్కరోమి భాస్వరమ్ 3
అకించనార్తి మార్జనం చిరంతనోక్తి భాజనం
పురారి పూర్వనందనం సురారి గర్వ చర్వణమ్
ప్రపంచనాశభీషణం ధనంజయాది భూషణం
కపోలదానవారణం భజే పురాణవారణమ్ 4
నితాంతకాంతదంత కాంతిమంతకాంతకాత్మజం
అచింత్యరూప మంతహీన మంతరాయ కృంతనమ్
హృదంతరే నిరంతరం వసంతమేవ యోగినాం
తమేకదంతమేవ తం విచంతయామి సంతతమ్ 5
మహాగణేశ పంచరత్న మాదరేణయో2న్వహం
ప్రజల్పతి ప్రభాతకే హృది స్మరన్గణేశ్వరమ్
అరోగతా మదోషతాం సుసాహితీం సుపుత్రతాం
సమాహితాయురష్టభూతి మభ్యుపైతి సో2చిరాత్ 6
నారాయణ స్తోత్రమ్
నారాయణ స్తోత్రమ్
నారాయణ నారాయణ జయగోవింద హరే
నారాయణ నారాయణ జయగోపాల హరే
కరుణా పారావార,వరుణాలయ గంభీర నారాయణ
నవనీరద సంకాశ, కృత కల్మష నాశ నారాయణ 1
యమునాతీర విహార,ధృతకౌస్తుభ మణిహార నారాయణ 
పీతాంభర పరిధాన, సురకళ్యాణ నిధాన నారాయణ 2
మంజుల గుంజాభూష మాయా మానుషవేష నారాయణ 
రాధా ధర మధురసిక,రజనీకర కులతిలక నారాయణ 3
మురళీ గాన వినోద, వేదస్తుత భూపాద నారాయణ 
బర్హినిర్బర్హా పీడ,నవనాటక ఫణి క్రీడ నారాయణ 4
వారిజ భూషా భరణ,రాజిత రుక్మిణి రమణ నారాయణ 
జలరుహదళనిభవేత్ర,జగదారంభక సూత్ర నారాయణ 5
పాతకరజనీసంహార,కరుణాలయ మాముద్ధర నారాయణ 
అఘ బకక్షయ కంసారే,కేశవకృష్ణ మురారే నారాయణ 6
హాటక నిభపీతాంబర,అభయం కురుమే మావర నారాయణ 
దశరథరాజకుమార,దానవ మదసంహార నారాయణ 7
గోవర్ధనగిరి రమణ,గోపీ మానసహరణ నారాయణ 
యమునాతీరవిహార,సజ్జన ఋషి మందార నారాయణ 8
విశ్వామిత్ర మఖత్ర,వివిధరాను చరిత్ర నారాయణ 
ధ్వజవజ్రాంకుశపాద,ధరణీ సుతాసహమోద నారాయణ 9
జనకసుతా ప్రతిపాల,జయ జయ సంస్కృతి లీలా నారాయణ 
దశరథ వాగ్దృతిభార,దండక వనసంచార నారాయణ 10
ముష్టిక చాణూర సంహార మునిమానస సంచార నారాయణ 
వాలి వినిగ్రహశౌర్య,వరసుగ్రీవ హితార్య నారాయణ 11
హే మురళీ కర ధీవర,పాలయ పాలయ శ్రీధరనారాయణ 
జలనిధి బంధన ధీర,రావణ కంఠ విదార నారాయణ 12
తాటక మర్దనరామ,నటగుణ వివిధ సురామ నారాయణ 
గౌతమపత్నీ పూజన,కరుణా ఘనావలోకన నారాయణ 13
సంభ్రమ సీతాహార,సాకేత పుర విహార నారాయణ 
అచలోద్దృత చంచత్కర,భక్తానుగ్రహ తత్పర నారాయణ 14
నైగమ గాన వినోద,రక్షితసుప్రహ్లాద నారాయణ 
భారత యతివర శంకర నామామృత అఖిలాంతర నారాయణ 15
శ్రీ రాజరాజేశ్వర్యష్టకం
శ్రీ రాజరాజేశ్వర్యష్టకం
అంబా శాంభవి చంద్రమౌళి రబలా పర్ణా ఉమా పార్వతీ
కాళీ హైమావతీ శివా త్రినయనీ కాత్యాయనీ భైరవీ
సావిత్రీ నవయౌవనా శుభకరీ సామ్రాజ్యలక్ష్మీ పదా
చిద్రూపీ పరదేవతా భగవతీ శ్రీ రాజరాజేశ్వరీ 1
అంబా మోహిని దేవతా త్రిభువనీ ఆనందసంధాయినీ
వాణీ పల్లవపాణి వేణు మురళీగాన ప్రియాలోలినీ
కల్యాణీ ఉడురాజ బింబవదనా ధూమ్రాక్షసంహారిణీ
చిద్రూపీ పరదేవతా భగవతీ శ్రీ రాజరాజేశ్వరీ 2
అంబా నూపుర రత్న కంకణధరీ కేయూర హారావళీ
జాతీ చంపక వైజయంతీలహరీ గ్రైవేయవైరాజితా
వీణా వేణు వినోద మండితకరా వీరాసనా సంస్థితా
చిద్రూపీ పరదేవతా భగవతీ శ్రీ రాజరాజేశ్వరీ 3
అంబా రౌద్రిణి భద్రకాళి బగళా జ్వాలముఖీ వైష్ణవీ
బ్రహ్మాణీ త్రిపురాంతకీ సురసుతా దేదీప్యమానోజ్జ్వలా
చాముండా శ్రితరక్షపోషజననీ దాక్షాయణీ పల్లవీ
చిద్రూపీ పరదేవతా భగవతీ శ్రీ రాజరాజేశ్వరీ 4
అంబా శూల ధనుః కుశాకుశధరీ అర్ధేందు బింబాధరీ
వారాహీ మధుకైటభ ప్రశమనీ వాణీ రమాసేవితా
మల్లాద్యాసుర మూకదైత్యదమనీ మాహేశ్వరీ అంబికా
చిద్రూపీ పరదేవతా భగవతీ శ్రీ రాజరాజేశ్వరీ 5
అంబా సృష్టి వినాశపాలనకరీ ఆర్యా విసంశోభితా
గాయత్రీ ప్రణవాక్షరామృతరసః పూర్ణానుసంధీకృతా
ఓంకారీ వినుతా సురార్చితపదా ఉద్దండ దైత్యాపహా
చిద్రూపీ పరదేవతా భగవతీ శ్రీ రాజరాజేశ్వరీ 6
అంబా శాశ్వత ఆగమాది వినుతా ఆర్యా మహాదేవతా
యా బ్రహ్మాది పిపీలికాంత జననీ యావై జగన్మోహినీ
యా పంచ ప్రణవీరేఫ జననీ యాచిత్కళామాలినీ
చిద్రూపీ పరదేవతా భగవతీ శ్రీ రాజరాజేశ్వరీ 7
అంబాపాలిత భక్తరాజిరనిశం అంబాష్టకం యః పఠే
దంబాలోక కటాక్ష వీక్షలలితా ఐశ్వర్య మవ్యాహతా
అంబా పావన మంత్రరాజపఠనా దంతే సమోక్షప్రదా
చిద్రూపీ పరదేవతా భగవతీ శ్రీ రాజరాజేశ్వరీ 8
ఓబులేసుకోన
తాడిపత్రి మండలము ఆవుల తిప్పాయపల్లె గ్రామ సమీపమున ఓబులేశుని కోన వెలయుటకు కారణభూతమైన చరిత్ర వివరము 1470వ సంవత్సరమునకు పూర్వము అప్పుడు ఆ రోజులలో కాలినడకన అహోబిల క్షేత్రమునకు ఈ మార్గములో ప్రయాణము సాగించెడివారు. ఒకరోజున భక్తజన సమూహము కోలాహలముగా భజనలు చేసుకుంటూ శ్రీ అహోబిల శ్రీలక్ష్మినరసింహ స్వామి వారి కళ్యాణము(తిరుణాల) తిలకించుటకు పోవుచుండగా ప్రస్తుతము ఓబులేశు కోన క్షేత్రము ఆ రోజులలో దట్టమైన అడవి మార్గంగా ఉండెడిది. ఈ భక్తులందరూ అక్కడికి చేరుకున్నప్పుదు వారిలో ఒకామె నిండు చూలాలు మాత్రము ప్రయాసపడుతూ నరసింహస్వామి జపము చేసుకుంటూ, స్వామీ! నీదర్శనార్థమై వచ్చినాను.నీవద్దకు వచ్చుటకు నాకు శక్తిలేదు,నీ దివ్యమంగళరూపము దర్శించు భాగ్యము ప్రసాదించమని వేడుకొనగా శ్రీలక్ష్మీ నరసింహస్వామి వారు ఆమెకు ప్రత్యక్షమై "ఓ భక్తురాలా! భయము వలదు, నీకు ప్రసవము సులభముగా జరుగును. నేను ఇక్కడనే శిలా రూపముదాల్చి భక్తుల కోర్కెలు తీర్చుచుందును" అని చెప్పి అంతర్థానమాయెను. మూర్చిల్లిన భక్తులందరూ తేరుకొన్నారు. జరిగిన విషయము ఆమె అందరికీ వివరించినది. తర్వాత భక్తులందరూ కలిసి శ్రీ పెమ్మసాని తిమ్మనాయుడిని కలిసి వారికి జరిగిన వృత్తాంతము తెలియజేసినారు. ఆయన వెనువెంటనే ఆశిలా రూపమునకు ఆలయము నిర్మించి ఓబులేశు కోనశ్రీలక్ష్మినరసింహస్వామి దేవాలయముగా నామకరణము జరిపెను.
ఈ చరిత్ర అంతయూ తాడిపత్రి కైఫీయత్‍లో బ్రిటిష్‍వారు పొందుపరచారు.
చెన్నై సూపర్ కింగ్స్
చెన్నై సూపర్ కింగ్స్ ఇండియన్ ప్రీమియర్ లీగ్ క్రికెట్ పోటీలలో చెన్నైకు ప్రాతినిధ్యం వహిస్తున్న జట్టు. వీరు ఇండియన్ ప్రీమియర్ లీగ్ 2010 పోటీలలో ముంబై ఇండియన్స్ జట్టును ఓడించి విజేతగా నిలిచారు మరియు 2011 లో రాయల్ చాలెంజర్స్ బెంగళూరును ఓడించి విజేతగా నిలిచారు .
కోల్‌కత నైట్ రైడర్స్
కోల్కతా నైట్ రైడర్స్ ఇండియన్ ప్రీమియర్ లీగ్ క్రికెట్ పోటీలలో కోల్కతాకు ప్రాతినిధ్యం వహిస్తున్న జట్టు.ప్రముఖ బాలీవుడ్ నటుడు షారుఖ్ ఖాన్ ఈ జట్టు యాజమాన్యంలో ఒకడు. ఈ జట్టు 2012 లో జరిగిన పోటీలలో చెన్నై సూపర్ కింగ్స్ జట్టును ఓడించి విజేతగా నిలిచారు అలాగే 2014 లో కింగ్స్ ఎలెవెన్ పంజాబ్ జట్టును ఓడించి విజేతలుగా నిలిచారు. ‍ఈ జట్టుకు దినేష్ కార్తిక్ ప్రాతనిధ్యం వహిస్తుండగా జాకస్ కలీస్ కోచ్‌గా వ్యవహరిస్తున్నాడు.
ఢిల్లీ డేర్ డెవిల్స్
ఢిల్లీ డేర్ డెవిల్స్ ఇండియన్ ప్రీమియర్ లీగ్ క్రికెట్ పోటీలలో ఢిల్లీ నగరానికి ప్రాతినిధ్యం వహిస్తున్న జట్టు. ఈ జట్టుకు గౌతం గంభీర్ ప్రాతినిధ్యం వహిస్తుండగా రిక్కీ పాంటింగ్ కోచ్‌గా వ్యవహరిస్తున్నాడు.
రాయల్ ఛాలెంజర్స్ బెంగళూర్
రాయల్ ఛాలెంజర్స్ బెంగళూరు ఇండియన్ ప్రీమియర్ లీగ్ క్రికెట్ పోటీలలో బెంగళూరుకు ప్రాతినిధ్యం వహిస్తున్న జట్టు. ఈ జట్టుకు విరాట్ కోహ్లి ప్రాతినిథ్యం వహిస్తుండగా డానియల్ వెటోరీ కోచ్‌గా వ్యవహరిస్తున్నాడు.
కింగ్స్ XI పంజాబ్
కింగ్స్ XI పంజాబ్ ఇండియన్ ప్రీమియర్ లీగ్ క్రికెట్ పోటీలలో మొహాలీ నగరీనికి ప్రాతినిధ్యం వహిస్తున్న జట్టు. ఈ జట్టుకు రవిచంద్ర అశ్విన్ ప్రాతినిధ్యం వహిస్తుండగా బ్రాడ్ హాగ్ కోచ్‌గా వ్యవహరిస్తున్నాడు.
ముంబై ఇండియన్స్
ముంబై ఇండియన్స్ ఇండియన్ ప్రీమియర్ లీగ్ క్రికెట్ పోటీలలో ముంబైకు ప్రాతినిధ్యం వహిస్తున్న జట్టు. ఈ జట్టు 2013 మరియు 2015 జరిగిన పోటీల లో చెన్నై సూపర్ కింగ్స్ను ఓడించి విజేతగా నిలిచింది అలాగే 2017 లో జరిగిన పోటీలలో రైజింగ్ పుణె సూపర్ జెయింట్ జట్టును ఓడించి విజేతగా నిలిచింది. ఈ జట్టుకు రోహిత్ శర్మ ప్రాతినిధ్యం వహిస్తుండగా మహేల జయవర్ధనే కోచ్‌గా వ్యవహరిస్తున్నాడు.
రాజస్తాన్ రాయల్స్
రాజస్థాన్ రాయల్స్ ఇండియన్ ప్రీమియర్ లీగ్ క్రికెట్ పోటీలలో జైపూర్ నగరానికి ప్రాతినిధ్యం వహిస్తున్న జట్టు.వీరు 2008 లో ఇండియన్ ప్రీమియర్ లీగ్విజేతగా నిలిచారు. ఈ జట్టుకు అజింక్య రహానే ప్రాతనిథ్యం వహిస్తున్నాడు.
పాలిటెక్నిక్
పాలిటెక్నిక్ విద్యని డిప్లొమా స్థాయి సాంకేతిక విద్య అంటారు. ఆంధ్రప్రదేశ్లో రాష్ట్ర సాంకేతిక విద్యా బోర్డు పర్యవేక్షిస్తుంది . ఈ కోర్సు కాలపరిమితి సాధారణంగా మూడేళ్ళు. రెండున్నరేళ్ళు అకడమిక్ కాలవ్యవధి పూర్తి కాగానే విద్యార్థి తప్పనిసరిగా పరిశ్రమలో పనిచేయాలి. ఆంధ్రప్రదేశ్ లో సుమారు మొత్తం 229 కళాశాలలో ప్రవేశానికి 61120 సీట్లు ఉన్నాయి. వీటిలో 100 ప్రభుత్వ పాలిటెక్నిక్ కళాశాలలున్నాయి.
సీప్ (Common Entrance examination for Polytechnics -CEEP) అని పిలవబడే ప్రవేశ పరీక్ష ద్వారా సీట్లు ఎంపిక జరుగుతుంది. సాధారణంగా పదో తరగతి తరువాత పాలిటెక్నిక్ కోర్సుల్లో చేరుతారు. అయితే కొన్ని కోర్సులకు ఇంటర్మీడియట్ విద్య లేక ఐటిఐ చేసిన విద్యార్థి చేరితే, ఏడాది ముందే వాళ్ళ కోర్సు పూర్తవుతుంది. ఎందుకంటే వారికి గణితం, భౌతిక శాస్త్రం, రసాయన శాస్త్రం లను మినహాయిస్తారు.
సీట్ల కేటాయింపు వెబ్ ఆధారంగా జరుగుతుంది. సహాయ కేంద్రాలలో నమోదు, సర్టిఫికేట్ల పరిశీలన తర్వాత ఎంపిక కోరికలు కంప్యూటర్ ద్వారా నమోదు చేస్తారు. దీని ఆధారంగా సీట్ల కేటాయింపు జరుగుతుంది. షెడ్యూల్ కులాలు, జాతులు, వెనుకబడిన కులాలు, అల్ప సంఖ్యా క వర్గాలు ఇతర వర్గాలకి సీట్లని చట్టం ప్రకారం కేటాయిస్తారు. ప్రతి వర్గంలో మహిళలకి33.3 శాతం కేటాయింపువుంది.
ప్రభుత్వ లేక ప్రభుత్వ సహాయం పొందే కళాశాలల్లో సీటు కేటాయింపుకి నమోదు సమయంలో 3,800 రూపాయలు ఫీజులు చెల్లిస్తే చాలు. ప్రైవేటు కళాశాలల్లో అయితే ఏటా 15,800 రూపాయలు చెల్లించాలి.
గ్రామీణాభివృద్ధి
గ్రామీణాభివృద్ధికి ప్రభుత్వం, లాభాపేక్ష రహిత సంస్థలు వివిధ రకాల కార్యక్రమాలు నిర్వహిస్తున్నాయి. వీటిలో స్వయం సహాయ సంఘాలు ప్రముఖ పాత్ర వహిస్తున్నాయి. ప్రభుత్వ పరంగా జిల్లా గ్రామీణాభివృద్ధి సంస్థ ప్రముఖ పాత్ర నిర్వహిస్తుంది.
ఐస్ పాప్
ఐస్ పాప్ అనేది ఒక పుల్లకు తగిలించిన ఐస్ ముక్క. తెలుగు లో పుల్ల ఐస్ అంటారు.
ఇది పాశ్చాత్యదేశాల్లోనూ ఉంది. అక్కడ దీన్నే ఐస్‌లాలీ లేదా ఐస్‌పాప్‌ అని పిలుస్తారు. ఆస్ట్రేలియా, న్యూజిలాండ్‌లలో ఐసీపోల్‌, ఐస్‌బ్లాక్‌ అంటే మొరాకన్లు మాత్రం ఎస్కివో అంటారట. అమెరికాలో మాత్రం పాప్‌సైసిల్‌ అన్నదే పాపులర్‌. ఎందుకంటే అది అక్కడ మొదట్లో వచ్చిన బ్రాండెడ్‌ ఐస్‌ఫ్రూట్‌. దాంతో అక్కడ ఏ రకం ఐస్‌ఫ్రూట్‌నైనా ఇదే పేరుతో పిలుస్తారు.
పుల్లఐసు పుట్టుక చాలా యాదృచ్ఛికంగా జరిగింది. 1905లో శాన్‌ఫ్రాన్సిస్కోకి చెందిన 11 ఏళ్ల ఎప్పర్‌సన్‌, ఆటాడుకుంటూ ఓ రోజు గ్లాసులో సోడా పోసి పుల్లతో తిప్పుతూ అక్కడే పెట్టి మర్చిపోయాడట. ఆ రాత్రి ఉష్ణోగ్రత శాతం పడిపోవడంతో ఉదయానికి అది గడ్డకట్టేసిందట. దాంతో దానిమీద కాసిని వేడినీళ్లు పోసి బయటకుతీసి ఆ పుల్లతోనే దాన్ని చీకాడట. అదేదో సరదాగా అనిపించడంతో రోజూ అలాగే తినేవాడట. పెరిగి పెద్దయ్యాక తన పిల్లలకు కూడా అలాగే చేసి ఇచ్చేవాడు. వాళ్లకూ బాగా నచ్చడంతో పాప్‌సైసిల్‌ బ్రాండుతో ఐస్‌పాప్‌ని మార్కెట్లోకి తీసుకువచ్చాడట. ఆ తరువాత వీటి తయారీకి ప్రత్యేక మెషీన్లూ రావడంతో అనేక రకాల ఐసుఫ్రూట్‌లు వచ్చాయి. ఎక్కువగా పండ్లరసాలు, నీళ్లతోనే వీటిని తయారుచేస్తారు. 2005లో స్నాపెల్‌ కంపెనీ న్యూయార్క్‌లో 25 అడుగుల ఐస్‌పాప్‌ను తయారుచేసి గిన్నిస్‌ రికార్డు సృష్టించింది. దీనికోసం 17.5 టన్నుల పండ్లరసాన్ని వాడింది.
గత ఏడాది డెల్‌మాంటె కంపెనీ జాతీయ ఐసుక్రీము వారోత్సవం సందర్భంగా జేమ్స్‌బాండ్‌గా ప్రసిద్ధుడైన డేనియల్‌క్రెయిగ్‌ను పోలిన ఐస్‌పాప్‌ను తయారుచేసి అందర్నీ ఆకట్టుకుంది.
స్టిక్‌లేకుండా పంచదారనీళ్లు, ఫ్రూట్‌జ్యూసులు లేదా ఫ్లేవర్డ్‌ కలర్స్‌తో చేసిన పాప్‌లూ వచ్చాయి. వీటిని ప్లాస్టిక్‌ కవర్లలో సీలుచేసి అమ్ముతారు. వీటినీ ఐస్‌పాప్‌లనే అంటారక్కడ.
ఇంట్లో కూడా సులభంగా తయారుచేసుకోవడానికి వీలుగా అనేక ఆకారాల్లో ప్లాస్టిక్‌ మౌల్డులు వచ్చాయి. అభిరుచి మేరకు వీటిల్లో రకరకాల పండ్లరసాల్ని పోసి స్టిక్‌ పెట్టి ఫ్రీజర్‌లో పెట్టేస్తే కృత్రిమరంగులు లేకుండా పుల్లఐస్‌ ఇంట్లోనే సిద్ధం చేసుకోవచ్చు.
ఇది భారత దేశంలోనే అచ్చంగా తయారైన ఐస్ క్రీము. ఇక్కడ నుంచే మధ్యతూర్పు దేశాలకూ పాకింది. ఫ్రిజ్‌లు అంతటా రాకముందు కేవలం రాజకుటుంబాలకే పరిమితమైన డెజర్ట్‌.
ఇది ఐసుక్రీములా త్వరగా కరిగిపోదు. తక్కువమంటమీద పాలను మరగకాచి అందులో రకరకాల ఫ్లేవర్లను జోడించి మౌల్డ్‌ల్లో పోసి ఐసు, ఉప్పు పోసిన కుండల్లో ఉంచి తయారుచేసేవారు. ఇప్పుడయితే చిక్కదనం కోసం కార్న్‌ఫ్లోర్‌నూ వాడి తయారుచేసి ఫ్రీజ్‌ చేస్తున్నారు.
అప్పట్లో స్పూనుతో మాత్రమే తినే వీలున్న కుల్ఫీ ఇప్పుడు స్టిక్‌లతోనూ మార్కెట్లో విందులు చేస్తోంది. పిస్తా, బాదం, గులాబీ, మామిడి, ఇలాచీ, కుంకుమపువ్వుల ఫ్లేవర్లతోపాటు ఇటీవల యాపిల్‌, నారింజ, వేరుసెనగ, అవకాడో రుచుల్లోనూ ఇది దొరుకుతోంది. సో... కుల్ఫీ దేశీయ స్టిక్‌ ఐస్‌క్రీమ్‌ అన్నమాట.
మండల పరిషత్
గ్రామీణ ప్రాంతాల స్థానిక స్వపరిపాలన సంస్థల వ్యవస్థ ( పంచాయతీ రాజ్) లో క్రింది స్థాయిలో గ్రామ పంచాయతీ కాగా రెండవ స్థాయి అనగా బ్లాకు స్ధాయి వ్యవస్థని ఆంధ్ర ప్రదేశ్ లో మండల పరిషత్ అంటారు. ప్రతి మండలానికి ఒక మండల పరిషత్తు వుంటుంది. దీని పరిధిలో 20 నుండి 30 గ్రామ పంచాయతీలు వుంటాయి. వీటి అభివృద్ధికి పనిచేస్తుంది.
ప్రత్యక్ష ఎన్నికల ద్వారా సభ్యులను ఎన్నుకోటానికి మండలాన్ని కొన్ని ప్రాదేశిక నియోజక వర్గాలుగా విభజిస్తారు. వీరిని ఎంపిటిసి (Mandal Parishad Territorial Constituency : MPTC) సభ్యులంటారు. రాజకీయ పార్టీలు అభ్యర్థులను నిలబెట్టవచ్చు. షెడ్యూల్డ్ కులాలు, తెగలు, వెనుకబడిన తరగతులు, స్త్రీలకు సీట్లు కేటాయింపు ఉంది. వీరి పదవీకాలం 5 సంవత్సరాలు. వీరితో పాటు, మండలానికి ప్రాతినిధ్యం వహించే విధానసభ, లోక్‌సభ సభ్యులు, మండలంలో నివాసముంటున్న రాజ్యసభ సభ్యులు, అల్ప సంఖ్యాక వర్గాలకు చెందిన సభచే ఆహ్వానించబడిన (కో ఆప్టెడ్) వారు సభ్యులుగా వుంటారు.
సమావేశాలకుశాశ్వత ఆహ్వానితులు: జిల్లా కలెక్టర్, మండల పరిధిలో గ్రామ పంచాయతీ సర్పంచ్ లు, మండల పరిధిలో మార్కెటింగ్ కమిటీ అధ్యక్షులు. వీరికి సమావేశాలలో ఓటు హక్కు లేదు.
ఎంపిటిసి సభ్యుల మొదటి సమావేశంలో, వారిలో ఇద్దరిని అధ్యక్షుడు, ఉపాధ్యక్షులుగా ఎన్నుకుంటారు. అధ్యక్ష పదవికి, షెడ్యూల్డ్ కులాలు, తెగలు, వెనుకబడిన తరగతులు, స్త్రీలకు సీట్లు కేటాయింపు ఉంది.
మండలంలో ముఖ్య కార్యనిర్వాహక అధికారిని మండల అభివృద్ధి అధికారి అంటారు. మండల పరిషత్తు నిర్ణయాలను అమలు పరచటం, ఈ అధికారి విధి. మండలంలోని ప్రభుత్వ సిబ్బందికి నాయకత్వం వహిస్తారు. ఆయితే రెవిన్యూ విభాగానికి, మండల రెవిన్యూ అధికారి అధిపతిగా వుంటారు.1994 ఆంధ్రప్రదేశ్ పంచాయతీ రాజ్ చట్టము లోని సెక్షన్ 172 మండల పరిషత్తు ఆదాయ-వ్యయాలను వివరిస్తుంది.
జిల్లా పరిషత్
గ్రామీణ ప్రాంతాల స్థానిక స్వపరిపాలన సంస్థల వ్యవస్థ ( పంచాయతీ రాజ్) లో గ్రామ పంచాయతీ, మండల పరిషత్ తరువాత మూడవ (చివరి) అంచె (జిల్లా స్థాయి) జిల్లా పరిషత్ . ప్రతి జిల్లాకి ఒక జిల్లా పరిషత్తు వుంటుంది. పూర్తి పట్టణ జిల్లా అయితే జిల్లా పరిషత్తు వుండదు. ఉదా: రంగారెడ్డి జిల్లా.
జిల్లాని ప్రాదేశిక నియోజక వర్గాలుగా విభజించి, ఒకరిని ప్రత్యక్ష పద్ధతిలో ఎన్నుకుంటారు. వీరిని జడ్పిటిసి (Zilla Parishad Territorial Constituency : ZPTC) సభ్యులంటారు. రాజకీయ పార్టీలు అభ్యర్థులను నిలబెట్టవచ్చు. షెడ్యూల్డ్ కులాలు, తెగలు, వెనుకబడిన తరగతులు, స్త్రీలకు సీట్లు కేటాయింపు ఉంది. వీరి పదవీకాలం 5 సంవత్సరాలు. వీరితో పాటు, జిల్లాకి ప్రాతినిధ్యం వహించే విధానసభ, లోక్‌సభ సభ్యులు, జిల్లాలో నివాసముంటున్న రాజ్యసభ సభ్యులు, అల్ప సంఖ్యాక వర్గాలకు చెందిన సభచే ఆహ్వానించబడిన (కో ఆప్టెడ్) వారు సభ్యులుగా వుంటారు. సమావేశాలకుశాశ్వత ఆహ్వానితులు: జిల్లా కలెక్టర్, జిల్లా పరిధిలో మండల అధ్యక్షులు, జిల్లా మార్కెటింగ్ సంఘం అధ్యక్షులు. జిల్లా గ్రంథాలయ సంస్థ అధ్యక్షులు .వీరికి సమావేశాలలో ఓటు హక్కు లేదు.
జడ్పిటిసి సభ్యుల మొదటి సమావేశంలో, వారిలో ఇద్దరిని అధ్యక్షుడు, ఉపాధ్యక్షులుగా ఎన్నుకుంటారు. అధ్యక్ష పదవికి, షెడ్యూల్డ్ కులాలు, తెగలు, వెనుకబడిన తరగతులు, స్త్రీలకు సీట్లు కేటాయింపు ఉంది.
జిల్లా పరిషత్ నిర్ణయాలని అమలు పర్చటానికి జిల్లా పరిషత్ ముఖ్య పాలనాధికారి వుంటారు. వీరిని ప్రభుత్వం నియమిస్తుంది. జిల్లా పరిషత్ పరిధిలో పనిచేసే అధికారులందరిపైన, అన్ని సంస్థల పనితీరుపైన పర్యవేక్షణాధికారం వుంటుంది.
సన్‌ఫీస్ట్ ఓపెన్
సన్‌ఫీస్ట్ ఓపెన్ భారతదేశం లో నిర్వహించబడే టెన్నిస్ పోటీ.
టెన్నిసు
టెన్నిస్ ప్రపంచవ్యాప్తంగా ప్రసిద్ధి చెందిన క్రీడ. దీనిని సాధారణంగా ఇద్దరు ఆటగాళ్ళు ఆడుతారు. కానీ కొన్ని పోటీలలో ఇద్దరు ఆటగాళ్ళు ఒక జట్టుగా కూడా ఆడుతారు.
ఈ ఆటలో సర్వీస్ నిలుపుకోవడమం చాలా ముఖ్యమైన అంశం. అలా సర్వీస్ నిలుపుకొంటే ఒక పాయింట్ వచ్చినట్లే.అలా ఒక సెట్ లోఆరు (6) పాయింట్లు ముందుగా చేసినవారు ఆ సెట్ గెలిచినవారౌతారు. అలా పురుషులకు ఐతే ఐదు సెట్లు, మహిళలకు ఐతే మూడు సెట్లు ఆడవలసి ఉంది. ఆ సెట్లలో ఆధిక్యంలో ఉన్నవారు ఆట గెలిచినవారౌతారు.
ఈ క్రింది నాలుగు పోటీలను కలిపి గ్రాండ్ స్లామ్గా వ్యవహరిస్తారు.
హీత్రూ విమానాశ్రయం
హీత్రూ అన్నది ఒక అంతర్జాతీయ విమానాశ్రయం. ఇది లండన్ లో ఉన్నది. ఈ విమానాశ్రయం ప్రపంచంలోనే అత్యంత రద్దీగల విమానాశ్రయము.
హెలీనా బ్లావట్‌స్కీ
హెలినా బ్లావట్‌స్కీ దివ్యజ్ఞాన సమాజం స్థాపకుల్లో ఒకరు.
హెలెనా పెట్రోవ్నా బ్లవట్‌స్కీ (1831-1891) రష్యా దేశస్థురాలు. చిన్ననాటనే ఆమెకు అతీంద్రియ శక్తులు అలవడినాయి. వివాహం అయిన వెంటనే భర్తను త్యజించింది. తాత్విక చింతనతో అనేక దేశాలు పర్యటించింది. అమెరికా వెళ్ళినప్పుడు ఆల్కాట్‌తో పరిచయం శాశ్వతానుబంధంగా మారింది. టిబెట్ బౌద్ధాన్ని, భారతీయ దర్శనాలను సాకల్యంగా అధ్యయనం చేసింది.
ఇసిస్ అన్వీల్డ్, సీక్రెట్ డాక్ట్రిన్, వాయిస్ ఆఫ్ సైలెన్స్ వంటి గ్రంథాలు బహుళ ప్రజాదరణ పొందాయి. ఆమె రచించిన ‘కీ టు థియోసఫీ’ గాంధీజీని విశేషంగా ప్రభావితం చేసింది. ఆమె ఆకల్టిజంపై కడా ఎంతో కృషిచేసింది.
నాగభైరు అప్పారావు
లండన్‌లో నేత్ర వైద్యుడిగా స్థిరపడ్డారు. చిలకలూరిపేట మండలంలోని నాగభైరువారిపాలెంలో జన్మించారు.తల్లిదండ్రులు గోవిందమ్మ, సాంబయ్య. ఉన్నత పాఠశాల విద్యను చిలకలూరిపేట ఆర్‌వీఎస్‌ పాఠశాలలో, వైద్యవిద్యను కాకినాడ రంగరాయ మెడికల్‌ కళాశాలలోనూ అభ్యసించారు. చదువు పూర్తయ్యాక గాయకుడిగా స్థిరపడాలనుకున్నారు.సంగీత దర్శకత్వంలో మాస్టర్‌ వేణు 1970 ప్రాంతంలో విడుదలైన అర్థరాత్రి చిత్రంలో ఒకపాట కూడా పాడారు. లండన్‌లో జరిగే తెలుగువారి కార్యక్రమాలన్నింటిలో ఆయన ఘంటసాల పాటలను పాడతారు. ఆయనను ప్రవాస భారతీయులు అభినవ ఘంటసాల అని పిలుస్తారు. సుమారు 20 వేలకు పైగా పాతపాటలు ఆయన సేకరించారు. నాగభైరువారిపాలెంలో సీతారామస్వామి దేవాలయ నిర్మాణానికి ప్రధాన దాత. మేనమామ దండా అప్పయ్య జ్ఞాపకార్ధం పక్కనే ఉన్న దండమూడి గ్రామంలో ప్రయాణికుల విశ్రాంతి భవనం నిర్మించారు.
స్థానిక స్వపరిపాలన
ప్రజాస్వామ్య వ్యవస్థ సమర్థవంతంగా వుండాలంటే దేశ ప్రజలు పరిపాలనలో భాగస్వాములు కావాలి. పెద్ద దేశాలలో కేంద్ర, రాష్ట్ర ప్రభుత్వాలు, మారుమూల ప్రాంతాల సమస్యలు పరిష్కరించాలంటే, సులభం కాదు. అతి విశాలమైన భారత దేశములో మారు మూల ప్రాంతాల ప్రజలు ప్రభుత్వ ఫలాలను అందుకోవాలంటే పరిపాలన పరిపాల/ అధికారం వికేంద్రీకరణం చెందాల్సిన అవసరం ఎంతైనా ఉంది. అందుకని స్థానిక స్వపరిపాలన విధానం ఏర్పాటయింది.
ఆంధ్రప్రదేశ్ రాష్ట్ర ఎన్నికల సంఘం
ఆంధ్ర ప్రదేశ్ రాష్ట్ర ఎన్నికల కమిషన్, భారతదేశం యొక్క ఒక స్వయం ప్రతిపత్తి స్వతంత్ర రాజ్యాంగ, చట్టపరమైన అధికారం ఉంది. ఇది భారతదేశం యొక్క రాజ్యాంగంలోని ఆర్టికల్స్ 243 ZA మరియు 243 K కింద ఏర్పడింది. ఇది ఆంధ్ర ప్రదేశ్ స్థానిక సంస్థల ఎన్నికలు నిర్వహిస్తుంది.రాష్ట్ర ఎన్నికల కమిషన్ భారత ఎన్నికల కమిషనులో భాగం. ఆంధ్ర ప్రదేశ్ రాష్ట్ర ఎన్నికల కమిషన్ ఓటరు జాబితా తయారీ, ఎన్నికల నిర్వహణ పనులను చేస్తుంది.
ఒల్మెక్ నాగరికత
దక్షిణ-మధ్య మెక్సికో ప్రాంతంలో క్రీస్తు పూర్వం 1200నుంచి 400 వరకు సంక్లిష్ట సమాజంతో కూడిన నాగరిగత వృద్ధి చెందింది. దీనినే ఒల్మెక్ నాగరిగత అని వ్యవహరిస్తారు. ప్రస్తుతం ఈ నాగరికత పరిఢవిల్లిన ప్రాంతాలు వెరాక్రజ్, టోబాస్కొ రాష్ట్రాల్లో ఉన్నాయి. అయితే ఈనాగరిగతకు చెందిన ప్రజలు కూడా "జీవనవృక్షం" సిద్ధాంతాన్ని నమ్మినట్టు ఈ చిత్రం తెలియజేస్తుంది. ఈ వృక్షం మొత్తం ఏడు శాఖలు, 12 వేర్లు కలిగివుంది. ఈ ఏడు శాఖలు ఒల్మెక్ ప్రజల్లోని ఏడు తెగలను సూచిస్తాయి. అదేవిధంగా 12 వేర్లు, మొత్తం 12 సముద్ర మార్గాలను సూచిస్తున్నాయని కొందరు పురాశాస్తవ్రేత్తలు అభిప్రాయ పడుతున్నారు.
వరిబీజం
వరిబీజముమగవారి వృషణాలకు సంక్రమించే వ్యాధి.దీనిని "బుడ్డ, వర వట్ట, దేడ్ పేలా గా కూడా వ్యవహరిస్తారు. శస్త్ర చికిత్స ద్వారా దీనిని సులభముగా నయం చేయవచ్చును.
మెన్ ఆర్ ఫ్రం మార్స్, వుమెన్ ఆర్ ఫ్రం వీనస్
Men are from Mars, Women are from Venus (ముద్రణ: మే 1992) జాన్ గ్రే చే రచించబడ్డ ఒక ఆంగ్ల పుస్తకం. స్త్రీ పురుష సంబంధాలను మెరుగు పరచుకోవటానికి, దంపతుల మధ్య భావవ్యక్తీకరణ శైలిని, మరియు మానసిక అవసరాలను అర్థం చేసుకోవటమే కీలకం అని ఈ పుస్తకంలో సూచించబడ్డది. ఈ పుస్తకానికి కొనసాగింపుగా తర్వాత చాలా పుస్తకాలు వచ్చాయి.
పేరుకు తగ్గట్టుగా పురుషులు అంగారక గ్రహం నుండి, స్త్రీలు శుక్ర గ్రహం నుండి భూమికి వచ్చి చేరిన వేర్వేరు జాతుల వాళ్ళు అని ఈ పుస్తకం ధ్రువీకరిస్తుంది. ఈ అలంకారాన్నే ముఖ్య ప్రస్తావనగా రచయిత తన అన్నీ రచనలలోనూ, ఉపన్యాసాలలోనూ స్త్రీ పురుషులను రోమను దేవుడు మార్స్ తోనూ, దేవత వీనస్ తోనూ పోలుస్తాడు.
ఇతర మానసిక శాస్త్ర నిపుణులు, స్త్రీవాదులు స్త్రీ పురుషుల మధ్య సామ్యములను ప్రస్తావిస్తే వారికి భిన్నంగా గ్రే వారి మధ్య తేడాల గురించి ప్రస్తావిస్తాడు.
ఉదా: స్త్రీలు వారి సమస్యలను గుర్తింపు కోసమే ఫిర్యాదు చేస్తే పురుషులు పరిష్కారాల కోసం సమస్యల గురించి ఫిర్యాదు చేస్తారు. ఒత్తిడి లో స్త్రీ పురుషుల స్పందన ఎలా ఉంటుంది వంటివి ఈ పుస్తకంలో గ్రే ప్రస్తావించిన ఇతర విషయాలు
పురావస్తు శాస్త్రం
పురావస్తు శాస్త్రం అంటే పూర్వీకుల జీవన విధాలాల్ని గురించి శాస్త్రీయంగా విశ్లేషించే ఒక అధ్యయన శాస్త్రం. ఇందుకోసం త్రవ్వకాల్లో బయల్పడిన కళాఖండాలు, శాసనాలు, నిర్మాణాలు మొదలైన వాటి మీద పరిశోధన చేస్తారు. పురావస్తు శాస్త్రంలో రేడియోకార్బన్ డేటింగ్ అనే ప్రక్రియ ఒక వస్తువుయొక్క కాలాన్ని నిర్ధారిస్తారు. కాని కొందరు శాస్త్రవేత్తలు ఈ పద్ధతిలో లోపం ఉందని, కార్బన్ డేటింగ్ పరీక్ష ఖచ్చిత సమాచారం ఇవ్వదని రుజువుచేశారు.
ఈ శాస్త్రంలో మానవుల చరిత్ర, పూర్వ చరిత్ర గురించి అధ్యయనం చేస్తారు. అంటే తూర్పు ఆఫ్రికా, కెన్యాలో బయటపడ్డ 30 లక్షల సంవత్సరాల రాతిపనిముట్ల నుంచి ఇటీవలి కాలం నాటి పరిస్థితుల గురించి అధ్యయనం చేస్తారు. ఎటువంటి లిఖిత పూర్వక ఆధారాలు లేని పూర్వీకుల సమాజం, వారి జీవన విధానం గురించి తెలుసుకునేందుకు పురావస్తు శాస్త్రం చాలా కీలకమైనది. అసలు చరిత్ర లో 99% మానవ సమాజాల్లో అక్షర జ్ఞానం అభివృద్ధి కాక మునుపటి పరిస్థితుల్లో దాగి ఉంది. వివిధ మానవ జాతుల సాంస్కృతిక చరిత్ర అర్థం చేసుకోవడం, పూర్వీకుల జీవన విధానాన్ని పునర్నిర్మించడం, వాటిని అక్షరబద్ధం చేయడం, కాలంతో పాటు జీవన విధానాల్లో ఎలాంటి మార్పులు వచ్చాయో పరిశోధించడం ఈ శాస్త్రం యొక్క ముఖ్య లక్షణాలు.
భూముల్ని సర్వే చేయడం, తవ్వకాలు జరపడం, అక్కడ కనిపించిన సమాచారాన్ని సమీకరించి విశ్లేషించి గతం గురించి మరింత తెలుసుకోవడం ఈ శాస్త్రంలోని ప్రధాన అంశాలు. ఇలా పరిశోధన చేయడానికి చరిత్ర, భూగోళ శాస్త్రం, భౌతిక శాస్త్రం, రసాయనిక శాస్త్రం, సమాచార సాంకేతిక శాస్త్రం, గణాంక శాస్త్రం, భాషా శాస్త్రం లాంటి ఇతర శాస్త్రాల సహాయం కూడా తీసుకుంటారు.
యూరప్ లో 19 వ శతాబ్దంలో పురాతన వస్తువులను, ప్రదేశాలను, గ్రంథాలను అధ్యయనం చేయడం ప్రారంభించడంతో ఈ శాస్త్రం క్రమంగా అన్ని దేశాలకూ విస్తరించింది.
ఆల్ప్స్ పర్వతాల్లో 5000 సంవత్సరాల క్రితం మరణించి, అక్కడి మంచులో కూరుకుని, ప్రకృతి సహజమైన మమ్మీగా మారిన పురుషుని మృతదేహంపై పురాతత్వవేత్తలు చేసిన పరిశోధన, దాని విశ్లేషణ గురించి మంచుమనిషిలో చూడవచ్చు.
గుదము
గుదము (Anus) మానవ శరీరములో విసర్జన అవయవము. శరీరం లోని ఘన, ద్రవ వ్యర్థ పదార్ధాలు, మలము, మరియు అపాన వాయువు ఈ ద్వారం ద్వారా విసర్జింపబడతాయి. దీనిని మలద్వారము అని కూడా వ్యవహరిస్తారు. శరీరంలోని వ్యర్థాన్ని విసర్జించడానికి ఉద్దేసించబడ్డ ఈ అవయవాన్ని, అప్రాకృతిక సంభోగంలో, ప్రకృతి విరుద్దంగా జరిపే విపరీత సంభోగమే, గుద మైథునం. ఈ క్రియ మగ-ఆడ మధ్య కావచ్చు లేదా మగ-మగ మధ్య కావచ్చు. ఇప్పుడు వెర్రి తలలేస్తున్న (అ) నాగరికులు డిల్డూ అనే పురుషాంగాన్ని పోలిన కృత్రిమ పరికరం ద్వారా స్త్రీల మధ్య కూడా ఈ విపరీత కామ క్రీడలు జరుగుతున్నట్టు దృవం అయ్యింది.
భారతదేశంలోని జపనీస్ కార్లు
భారతదేశంలో ఈ క్రింది జపనీస్ కారులు ఉపయోగించబడుతున్నాయి.
భారతదేశంలోని జర్మన్ కారులు
1. http://www.marutisuzuki.com/
2. http://www.mitsubishi-motors.co.in/
3. http://www.toyotabharat.com/
4. http://www.hondacarindia.com/
సిల్వర్ జూబిలీ డిగ్రీ కళాశాల, కర్నూలు
సిల్వర్ జూబిలీ డిగ్రీ కళాశాల లేదా రజతోత్సవ డిగ్రీ కళాశాల, కర్నూలు నగరము లోని "బి.క్యాంపు"లో కల స్వతంత్ర ప్రతిపత్తి కల కళాశాల. భారతదేశ స్వతంత్ర రజతోత్సవాల సందర్భముగా ఈ కళాశాలను ఏర్పాటు చేసారు. ఇందులో ప్రవేశానికి రాష్ట్రవ్యాప్తముగా అర్హత పరీక్షను నిర్వహిస్తారు. రాష్ట్రంలోని అన్ని జిల్లాల విద్యార్థులు ఇక్కడ విద్యనభ్యసిస్తుంటారు. ఈ కళాశాల పూర్వ విద్యార్థులెందరో ఉన్నత స్థానాలలో స్థిరపడ్డారు.
విద్యార్థులకు చదువు, వసతి సౌకర్యాలను ప్రభుత్వము ఉచితముగా అందిస్తున్నది.
1972 లో స్వతంత్ర ప్రాప్తి రజతోత్సవ సంబరాల సందర్భంలో ఈ కళాశాలని ఆంధ్ర ప్రదేశ్ ప్రభుత్వం స్థాపించింది. ప్రవేశ పరీక్షలో ఉత్తీర్ణులైన బాలురకి మాత్రం ఇందులో స్థానం దక్కేది. వేర్పాటు (తెలంగాణ, ఆంధ్ర) ఉద్యమాల నేపథ్యంలో, రాష్ట్రం లోని మూడు ప్రాంతాల నుండి విద్యార్థులకు ప్రవేశం కల్పించి ప్రాంతీయ సయోధ్య కుదర్చాలనే తాపత్రయంతో అప్పటి ప్రధాని పి.వి.నరసింహారావు, ఐ ఏ ఎస్ అధికారి శ్రీ ఎం వి రాజగోపాల్ లు ఈ కళాశాల విద్యార్థులకు ఉచిత భోజన, ఉచిత విడిది మరియు ఉచిత బోధన అందించేవిధంగా రూపకల్పన చేశారు. ఆంధ్ర రాష్ట్రం యొక్క మొదటి రాజధానిలో ఈ స్వప్నం సాకారమైనది. 42:36:22 నిష్పత్తిలో ఆంధ్ర ప్రాంతం, తెలంగాణ ప్రాంతం మరియు రాయలసీమ ప్రాంతంలో రాష్ట్ర వ్యాప్త ప్రవేశ పరీక్షలో ప్రతిభ ఆధారంగా ప్రవేశం కల్పించేవారు. 2005 లో యూనివర్శిటీ గ్రాంట్స్ కమిషన్ ఈ కళాశాల యొక్క స్వయంప్రతిపత్తిని ప్రదానం చేసింది. బెంగుళూరుకి చెందిన నేషనల్ అక్రెడిషన్ అండ్ అసెస్ మెంట్ కౌన్సిల్ విద్యా సంబంధిత, మౌలిక సదుపాయాల పరీక్షించి . "ఏ" గ్రేడుని ప్రదానం చేసింది. ఈ కళాశాల ప్రారిశ్రామిక రసాయన శాస్త్రము, ఔషధ రసాయన శాస్త్రము, సూక్ష్మ జీవ శాస్త్రము, జీవ రసాయన శాస్త్రము, కంప్యూటర్ సైన్స్ మరియు ట్రావెల్ అండ్ పర్యాటకం వంటి వృత్తి విద్యా కోర్సులని పరిచయం చేసింది. ఆంగ్లం, తెలుగు, భౌతిక శాస్త్రం, రసాయన శాస్త్రం, గణితం మరియు అర్థ శాస్త్రంలో పోస్టు గ్రాడ్యుయేషన్ కోర్సులని అందిస్తుంది.
సింహా (సినిమా)
సింహ అనేది బోయపాటి శ్రీను దర్శకత్వంలో నందమూరి బాలకృష్ణ నటించిన తెలుగు చలనచిత్రం. యిది ఏప్రిల్ 30, 2010లో విడుదలయ్యింది.
నందమూరి బాలకృష్ణ నటించిన అద్భుతమైన సినిమాలలో ఇది ఒకటి, సినిమా విడుదలకు ముందే బారీ అంచనాలు కలిగి, విడుదలైన తరువాత అంచనాల కన్నా ఎక్కువగా పేక్షకులు ఆదరించి విజయాన్నందించారు.
నందమూరి బాలకృష్ణకు,బోయపాటి శ్రీనుకు మంచి ఆదరణ లభించిన చిత్రం.
నలుగురికి మంచి చేయటానికి ఆయుధం పట్టిన వైద్యుని పాత్రలో నందమూరి బాలకృష్ణ నటించాడు. ఈ నటన తెలుగు సిని చరిత్రలో ఇప్పటి వరకు ఏ నటుడు ప్రదర్శించని రౌద్ర రసం వెండి తెర పై తెలుగు వారు చూడగలిగారు. డాక్టర్ నరసింహగా చూపిన భావోద్వేగాలు నభూతో నభవిష్యత్. ఆరు సంవత్సరాల కరువును క్షణకాలంలో తీర్చిన చిత్రమాలిక.
తమ్మిలేరు(వాగు)
ఖమ్మం జిల్లా బేతుపల్లి చెరువు ఈ తమ్మిలేరు పుట్టుక స్థలం. ఈ చెరువు అలుగు నుంచి అదనంగా బయటకు వచ్చిన నీరు ప్రవహించేదే తమ్మిలేరు. అక్కడి నుంచి 50 కిలోమీటర్లు దూరం పయనించాక మండలంలోని శివపురం వద్ద పశ్చిమగోదావరి జిల్లాను తాకుతుంది. ఇక్కడి నుంచి 30 కిలోమీటర్లు దూరం తమ్మిలేరు జలాశయంలోకి వచ్చి ఇక్కడ నుంచి ఏలూరు వరకు 50 కిలోమీటర్లు ప్రవహిస్తుంది. ఏలూరు వద్ద రెండుగా చీలి ఒక భాగం 20 కిలోమీటర్లు, మరో భాగం 25 కిలోమీటర్లు వెళ్లి కొల్లేరులో కలిసిపోతుంది.ఖమ్మం జిల్లాకు తమ్మిలేరు నీటి వినియోగపు వనరులు పెరగటం మూలంగా కొన్ని సంవత్సరాలు నుంచి నీరు రావటం తగ్గిపోయింది. ఎన్టీఆర్‌ కాలువ, సిద్ధారం కాలువల పేరుతో అటు వైపు సాగు పెంచారు. దమ్మపేట, సత్తుపల్లి మండలాలకు బేతుపల్లి చెరువు నీటిని మళ్లించుకుంటున్నారు.నీరు అదనంగా ఉన్నప్పుడు దానంతట అదే కిందకు వెళ్లేలా చెరువు అలుగుపై షట్టరును అమర్చాలని కోర్టు ఉత్తర్వు.చింతలపూడి మండలానికి సాగు నీరందించేది ఆంధ్రాకాలువ .2003లో ఈ తమ్మిలేరు నీటికోసం రెండు నెలల పాటు రెండు జిల్లాల రైతుల మధ్య ఘర్షణ జరిగింది. ఖమ్మం జిల్లా రైతులు నీరు కిందకు రాకుండా చెరువు అలుగుపై ఇసుక బస్తాలు వేశారు. 2006 వచ్చిన వరదల సమయంలో తప్ప తదుపరి పైనుంచి నీరు రాలేదు. ఇప్పటికి తమ్మిలేరు కింద రెండు జిల్లాల్లోనూ 33 వేల ఎకరాలు సాగులో ఉంది. తుమ్మూరు ఆనకట్ట, తమ్మిలేరు జలాశయం, విజయరాయి ఆనకట్ట వంటి శాశ్వత కట్టడాలు ఉన్నాయి. దీంతో పాటు రెండు జిల్లాల్లో ఈ ఏరు పరీవాహక ప్రాంతంలో ఇరువైపులా 10 నుంచి 15 కిలోమీటర్లు పరిధిలో భూగర్భ జలాలు స్థిరంగా ఉంటున్నాయి.
మారుతి సుజుకి
Maruti Suzuki India Limited (Hindi: मारुति सुज़ूकी इंडिया लिमिटेड) భారతదేశంలో కారులను రూపొందించే ఒక సంస్థ. దక్షిణ ఆసియాలో కారులను రూపొందించే సంస్థలలో ఇదే అతి పెద్దది. జపాన్ దేశపు సుజుకి మోటార్ కార్పొరేషన్ ఈ సంస్థలో అత్యధిక వాటాలు గలది. ఒక మిలియను కార్లని ఒకేసారి రూపొందించే సంస్థలలో ఇదే ఆద్యం. భారతదేశంలో ఆటోమోటివ్ విప్లవానికి ఇది నాంది పలికినది. 17 సెప్టెంబరు 2007 న మారుతి ఉద్యోగ్ లిమిటెడ్ మారుతి సుజుకి ఇండియా లిమిటెడ్ గా మార్చారు.
రాకమచర్ల వేంకటదాసు
రాకమచర్ల వేంకట దాసు తెలంగాణ ప్రాంత వాగ్గేయకారుడు. పూర్వం ముచుకుంద మహర్షి అంశ. ఎన్నో భక్తి కీర్తనలను రచించి ప్రచారం చేసాడు. ఈయన రంగారెడ్డి జిల్లా వికారాబాద్ సమీపాన గల రాకమచర్ల కేంద్రంగ ఆశ్రమాన్ని స్థాపించి భక్తి ప్రచారం చేసిన మహానుభావుడు. భక్తి ఉద్యమ కర్త తెలంగాణ తాత్వికుడు, దాదాపూ లక్ష కీర్తనలు రాసినట్లుగా ప్రతీతి.
వీరు ఆంధ్రప్రదేశ్ లో మహబూబ్ నగర్ జిల్లాలోని అచ్చంపేట తాలూకాలోని పెద్దాపురం గ్రామంలో 1808 సంవత్సరంలో జన్మించారు. ఇతని తల్లి అనంతమ్మ, తండ్రి మల్లయ్య. ఇతడు పెద్ద ఉమ్మెంతాల గ్రామానికి సమీపంలో ముచుకుందా క్షేత్రమని ప్రసిద్ధిగాంచిన రాకమాద్రి చేరి అక్కడ అర్చారూపమున వెలసియున్న శ్రీ లక్ష్మీ యోగానంద నరసింహ స్వామి వారిని దర్శించి శ్రీహరి కటాక్షముచేత అనేక భక్తిరస ప్రధానమైన కీర్తనలచే దేవదేవున్ని స్తుతించిరి. వీరు దాదాపు లక్ష కీర్తనలు రచించిరని వినికిడి ఉన్నా మనకు సుమారు 500 మాత్రమే లభ్యమయ్యాయి. ఈ కీర్తనలు పండితులకే గాక పామరులకు కూడా సులభముగా అర్ధమగుటచేత విన్నవారికి భక్తిభావము ఉప్పొంగుతుంది.
లభ్యమైన దాసుగారి కీర్తనల పుస్తకములో అనేక తప్పులతో ఉన్నందుకు చింతించి ప్రస్తుతం పీఠాన్ని అలంకరించిన గోవిందయ్య గారు చాలా ఆవేదన చెంది సుమారు 800 సంవత్సరాల క్రిందట ముద్రించబడిన పురాతన గ్రంథము లభించినందువలన భక్తుల సహాయ సహకారములతో పునర్ముద్రించిరి.వేంకటదాసు గారు శాలివాహన శకమున 1781 కి సరియైన సిధ్ధార్థి నామ సంవత్సరము మార్గశిర శుద్ధ త్రయోదశి రోజున భౌతిక దేహాన్ని విడిచి దైవసన్నిధి చేరారు. దాసుగారి సమాధి ఉమ్మెంతల గ్రామంలో కలదు. వీరి సమాధిపై చిన్న ఆలయము నిర్మింపబడి శిధిలావస్థలో యుండగా గోవిందయ్య గారు అనేక వ్యయప్రయాసలకు లోనై అనేక గ్రామాలు సంచరించి విరాళాలు సేకరించి ఆలయం చుట్టూ 1000 మంది భక్తులు కూర్చొని సంకీర్తన చేయడానికి సరిపడే మండపం నిర్మించారు.
వాషింగ్టన్ పోస్ట్
వాషింగ్టన్ పోష్ట్ అమెరికా 1877 నుండి ప్రచురింపబడుతున్న అత్యంత ప్రజాదరణ పొందిన ఆంగ్ల పత్రిక.
వృద్ధాప్యం
వృద్దాప్యము లేదా ముసలితనము (ఆంగ్లం: Old age) మానవ జన్మలో చివరి దశ. దీనిని నిర్వచించడానికి వయోపరిమితి లేనప్పటికి, మనిషి శరీరము రోగనిరోధక శక్తిని క్రమక్రమముగా కోల్పోయి చివరకు మరణించే స్థితికి చేరే దశను వృద్దాప్యముగా చెప్పవచ్చు. ఈ జీవిత భాగంలో జరిగే శారీరక మార్పులను మరియు వ్యాధులను పరిశోధించే విభాగాన్ని జీరియాట్రిక్స్ (Geriatrics) అంటారు.
ఈ వయసులో వీరు సంతోష ప్రధాన జీవితము కోరుకొంటారు. ఒంటరితనం వీరిని ఎక్కువగా బాధిస్తుంది.
చాలామంది ఈ వయస్సులో మానసిక సమతుల్యతను కోల్పోతారు. వీరిని పసిపాపలవలె చాలా జాగ్రత్తగా చూసుకోవలసి ఉంటుంది.
వృద్దాప్యంలో అనేక సమస్యలు బాధిస్తాయి. వీటిలో కొన్ని...
వృద్ధుల్లో తికమక పడటం, మతిమరుపు వంటి లక్షణాలు సహజంగా కనిపించేవే గానీ ఇందుకు బీ12 విటమిన్ లోపమూ కారణం అవుతుండొచ్చని శాస్త్రవేత్తల అభిప్రాయం. ఎందుకంటే వయసు మీద పడుతున్నకొద్దీ మనం తీసుకునే ఆహారంలోని బీ12 విటమిన్‌ను గ్రహించే శక్తి కూడా తగ్గుతుంది. ఇది బీ12 లోపానికి దారితీస్తుంది. పైకి ఎలాంటి లక్షణాలు కనిపించకుండానే ఈ లోపం ఎక్కువవుతుండొచ్చు. దీంతో తికమకపడటం, మతిమరుపు వంటి లక్షణాలు కనిపిస్తాయి. ఇలాంటివి వృద్ధుల్లో కనిపిస్తే వయసుతో పాటు వచ్చే లక్షణాలుగానే చాలామంది పొరపడుతుంటారు.
మన నాడీ వ్యవస్థ ఆరోగ్యంగా ఉండటానికి, ఎర్ర రక్తకణాల తయారీకి బీ12 విటమిన్ తప్పనిసరి. దీని లోపం కొద్ది మోతాదులోనే ఉంటే కండరాల బలహీనత, నిస్సత్తువ, వణుకు, మూత్రం ఆపుకోలేకపోవటం, రక్తపోటు తక్కువ కావటం, కుంగుబాటు, మతిమరుపు వంటి గ్రహణ సమస్యలు తలెత్తుతాయి. ఇక లోపం మరీ తీవ్రమైతే మాత్రం రక్తహీనతకు దారితీస్తుంది. అన్ని బీ విటమన్ల మాదిరిగానే బీ12 కూడా నీటిలో కరుగుతుంది. అయితే మోతాదు ఎక్కువగా ఉంటే దీన్ని మన శరీరం.. కాలేయం, కణజాలాల్లో నిల్వ చేసుకుంటుంది. అందువల్ల ఆహారం ద్వారా తగినంత బీ12 తీసుకోకపోయినా చాలాకాలం పాటు రక్తంలో దీని మోతాదు తగ్గినట్టు కనిపించదు. ఒకవేళ నిల్వ మోతాదు తక్కువగా ఉంటే చాలా త్వరగానే బీ12 లోపం కనబడొచ్చు. పిల్లల్లోనైతే అంతకన్నా ముందుగానే ప్రభావం చూపుతుంది.
ఆహారం పదార్థాల్లో కేవలం మాంసంలో.. ముఖ్యంగా కాలేయంలో బీ12 అధిక మొత్తంలో ఉంటుంది. సుమారు 100 గ్రాముల కాలేయం ద్వారా 83 మైక్రోగ్రాముల విటమిన్ లభిస్తుంది. చేపలు, షెల్‌ఫిష్‌లో కూడా ఎక్కువగానే ఉంటుంది. పాల పదార్థాలు, గుడ్లు, చికెన్‌లో కాస్త తక్కువ. మాంస పదార్థాల్లో ఈ బీ12 విటమిన్ ప్రోటీన్లతో కలిసిపోయి ఉంటుంది. జీర్ణాశయంలోని ఆమ్లం ఇది విడుదలయ్యేలా చేస్తుంది. అయితే వయసుతో పాటే జీర్ణాశయంలోని ఆమ్లం స్థాయీ తగ్గుతుండ వల్ల వృద్ధాప్యంలో బీ12ను గ్రహించే శక్తీ మందగిస్తుంది. ఇక శాకాహారంలో బీ12 చాలా తక్కువగా ఉండటమే కాదు.. దీన్ని శరీరం సరిగా గ్రహించలేదు కూడా. కాబట్టి పూర్తి శాకాహారులు, వృద్ధులు వైద్యుల సలహా మేరకు బీ12 మాత్రలు వేసుకోవటం తప్పనిసరని నిపుణులు చెబుతారు.
రేడియో ధార్మికత
విశ్వంలో మొదట ప్రాథమిక కణాలు ఏర్పడ్డాయి. వాటిలో ప్రోటాన్లు, న్యూట్రాన్లు, ఎలక్ట్రాన్లు ప్రధానమైనవి. ఇవి ఒక బృందంగా ఏర్పడడం వల్ల పరమాణువులు, వాటిలో ఒకే తరహా పరమాణువులు కలవడం వల్ల మూలకాలు , వేర్వేరు మూలకాల కలయిక వల్ల సంయోగపదార్థాలు ఏర్పడ్డాయి. సాధారణంగా మనం చూసే ప్రపంచం ఈ మూలకాలు, సంయోగపదార్థాల సమాహారమే. ఇక పరమాణువుల కేంద్రకాల్లో ప్రోటాన్లు, న్యూట్రాన్లు ఉంటాయ్యయి. ఈ కణాల సంఖ్య తక్కువైనా, మరీ ఎక్కువైనా స్థిరత్వం ఉండదు. ఎక్కువ పరిమాణం ఉండే కేంద్రకాలకు అస్థిరత్వం ఎక్కువ. కేంద్రకంలో న్యూట్రాన్లు, ప్రోటాన్లు ఒక పరిమితికి మించి ఎక్కువైతే ఆ కేంద్రకాలు చిన్న చిన్న కేంద్రకాలుగా మారే ప్రయత్నం చేస్తాయి. ఆ ప్రయత్నంలో ఆయా కేంద్రకాల నుంచి ఆల్ఫా కణాలను, ఎలక్ట్రాన్లను (బీటా కణాలు), కొంత శక్తిని గామా కిరణాల రూపంలోనూ పోగొట్టుకుంటూ స్థిరమైన కేంద్రకాలుగా మారతాయి. ఈ ప్రక్రియనే రేడియో ధార్మికత అంటారు. ఈ విషయాన్ని 1896లో హెన్రీ బెకెరల్‌ అనే శాస్త్రవేత్త కనుగొన్నాడు. అణు విద్యుత్‌ ఉత్పాదనలోను, వైద్య రంగంలోను, పంటల రోగ నిరోధక శక్తిని పెంచే ప్రక్రియల్లోను రేడియో ధార్మికత ఎంతో ఉపయోగపడుతోంది.
రాజారామన్న
రాజారామన్న, (జనవరి 28, 1925) - సెప్టెంబర్ 24, 2004) భారత అణు శాస్త్రవేత్త.
భారతదేశం శాస్త్ర, సాంకేతిక రంగాలలో సంచలన విజయాలు సాధించడంలో, అద్భుతమైన ప్రగతిని సాధించడంలో కీలకపాత్ర వహించిన వారిలో డాక్టర్ రాజారామన్న గారు ఒకరు. భారతదేశం అణుబాంబును తయారు చేయడంలో ఈయన కీలకపాత్ర పోషించారు.
కర్ణాటక లోని మైసూర్‌లో 1925, జనవరి 28 నాడు జన్మించిన రాజారామన్న ప్రాథమిక విద్యాభ్యాసం మైసూర్‌లోనే చేశారు. తరువాత బెంగుళూర్‌, మద్రాసు నగరాలలో ఉన్నత విద్యాభ్యాసం చేసి లండన్‌లోని కింగ్స్‌ కాలేజి నుండి మాలిక్యులర్‌ ఫిజిక్స్‌లో పిహెచ్‌.డి. చేశారు. 1949లో "టాటా ఇన్‌స్టిట్యూట్‌ ఆఫ్‌ ఫండమెంటల్‌ రీసెర్చ్‌"లో ప్రొఫెసర్‌గా రామన్న తన ఉద్యోగ జీవితాన్ని ప్రారంభించారు. అక్కడ సుప్రసిద్ధ శాస్త్రజ్ఞుడు డా. హోమీ జహంగీర్‌ భాభా సహచర్యం రాజారామన్నను ఎంతగానో ప్రభావితం చేసింది.
"తారాపూర్‌ అణు విద్యుత్‌ కేంద్రం" నిర్మాణం డా. హోమీభాభా బాధ్యతలనురాజా రామన్నకు అప్పగించారు. వాటిని రామన్న సమర్ధవంతంగా నిర్వహించారు. భారతప్రభుత్వం హోమీభాభా మరణం తరు వాత "అటామిక్‌ ఎనర్జీ కమీషన్‌" ఛైర్మన్‌గా, "అటామిక్‌ ఎనర్జీ డిపార్ట్‌మెంట్‌" సెక్రటరీగా రాజారామన్నను నియమించింది.
1989 టాటాల ప్రోత్సాహం, ఫ్రాన్స్‌ నుండి ఆర్థిక సహకారం అందడం వలన రాజారామన్న తన ఉద్యోగానికి రాజీనామా చేసి బెంగుళూర్‌లో పరిశోధన సంస్థను స్థాపించారు.
2004, సెప్టెంబర్ 24 న మరణించారు.
శిశువు
అప్పుడే జన్మించిన లేదా నెలల వయస్సు గల పిల్లలను శిశువు గా వ్యవహరిస్తారు.వీరు ఆహారముకోసము ముఖ్యముగా తల్లిపాలపై ఆధారపడి ఉంటారు.తల్లిపాలలో శిశువుకి కావాల్సిన శక్తి మరియు అన్ని పోషకాలు ఉంటాయి అందుకే ఆరు నెలల వరకు తల్లిపాలు మాత్రమే తాగితే చాలా ఆరోగ్యంగా ఉంటారు మరియు క్యాన్సర్ ఇంకా ఇతర ఆరోగ్య సమస్యలు వచ్చేఅవకాశం తక్కువగా ఉంటుంది. ఆరు నెలల నుంచి రెండు సంవత్సరాల వరకు ఇతర ఆహార పదార్థాలతో పాటు తల్లీపాలు కూడా ఇవ్వాలి.
వి.హనుమంతరావు
వి. హనుమంతరావు లేదా ఉత్పల హనుమంతరావు కాంగ్రెస్ తరపున ఆంధ్రప్రదేశ్ నుండి భారత రాజ్యసభ కు ప్రాతినిథ్యము వహిస్తున్నాడు. ఇతను ఆంధ్రప్రదేశ్ రాష్ట్ర మరియు జాతీయ రాజకీయాలలో దాదాపు 50 సంవత్సరముల నుండి కొనసాగుతున్నాడు. వరుసగా మూడుసార్లు ఆంధ్రప్రదేశ్ నుండి రాజ్యసభకి ఎన్నికై ఈఘనత సాధించిన ఐదవ ఆంధ్రుడిగా నిలిచాడు.ఏవిషయంలో ఆంధ్రప్రదేశ్ నుండి కాంగ్రెస్ పార్టీ తరపున నాలుగు సార్లు రాజ్యసభకి ఎన్నికకాబడిన ప్రకాశం జిల్లా కి చెందిన వి.సి.కేశవరావు అందరికన్నా ముందున్నారు.
హనుమంతరావు హైదరాబాదు లోని అంబర్ పేట్ లో 1948, జూన్ 16 న లక్ష్మయ్య, రంగమ్మ దంపతులకు జన్మించాడు.
ఈయన ఉస్మానియా విశ్వవిద్యాలయం నుండి బి.ఎ చదివారు.
వీరికి ముగ్గురు కుమార్తెలు.అందరికీ పెళ్ళిళ్ళు అయ్యాయి.
ఆగస్టు 17, 2013, శనివారం, కుటుంబసమేతంగా శ్రీవారి దర్శనం చేసుకొనేందుకు తిరుమల వచ్చిన వి.హనుమంతరావు తీవ్ర ఉద్రిక్తతకు కారణమయ్యారు. హైదరాబాద్‌లో సీమాంధ్ర ఉద్యోగులు ఉండడానికి వీల్లేదని, ఒకవేళ ఉండాలనుకుంటే ఉద్యోగాలకు రాజీనామా చేయాలని తిరుమలలో మీడియా ముందు వ్యాఖ్యానించారు. దీంతో ఆగ్రహించిన సమైక్యవాదులు నిరసన తెలిపేందుకు తిరుగుప్రయాణమైన వీహెచ్ వాహనాన్ని అలిపిరి వద్ద అడ్డుకున్నారు. పుష్పగుచ్ఛాలు ఇచ్చి నిరసన తెలపడానికి నిరసనకారులు ప్రయత్నిస్తుండగానే.. పోలీసులు లాఠీచార్జికి దిగారు. దాంతో ఆందోళనకారుల్లో ఒకరు వీహెచ్ వాహనంపైకి చెప్పు విసిరారు. చివరకు పోలీసులు ఆందోళనకారులను పక్కకు తప్పించి, వీహెచ్ వాహనాన్ని అక్కడినుంచి పంపేశారు. వీహెచ్ వివాదాస్పద వ్యాఖ్యల వల్లే తిరుపతిలో ఉద్రిక్త పరిస్థితులు ఏర్పడ్డాయని అర్బన్ ఎస్పీ రాజశేఖర్‌బాబు చెప్పారు. 
తిరుమలలో వీహెచ్ మీడియాతో మాట్లాడుతూ ‘‘తెలంగాణ, సీమాంధ్ర అన్నదమ్ములుగా విడిపోదాం. ఒక్క ఉద్యోగులు మినహా హైదరాబాద్‌లో ఎవరైనా ఉండొచ్చు. ఆ ఉద్యోగులు కూడా ఉద్యోగాలకు రాజీనామా చేసి హైదరాబాద్‌లో ఉండవచ్చు. రేషియో ప్రకారం ఉద్యోగులు పోయేటోళ్లు పోతారు. మిగతావారు ఉండొచ్చు. హైదరాబాద్‌లో ఉన్న ఆంధ్రా వాళ్లను వెళ్లగొట్టరు. అది ఒక అపోహ మాత్రమే. వీ విల్ గివ్ ఫుల్ సపోర్ట్ దెమ్’’ అని పేర్కొన్నారు. ఎన్జీవోల ఉద్యమాన్ని రాజకీయ నాయకులు వెనకుండి నడిపిస్తున్నారని ఆరోపించారు. వీహెచ్ వ్యాఖ్యలను తెలుసుకున్న కొందరు సమైక్యవాదులు ఆయనకు పుష్పగుచ్ఛాలు ఇచ్చి నిరసన తెలపడానికి అలిపిరి టోల్‌గేటు వద్ద కాపుకాశారు. మధ్యాహ్నం ఒంటి గంట సమయంలో వీహెచ్ కారు ఆపకుండా వెళ్లిపోయేందుకు ప్రయత్నించారు. దాంతో సమైక్యవాదులు కారుకు అడ్డంగా పడుకుని వీహెచ్‌ను కిందికి దిగాల్సిందిగా డిమాండ్ చేశారు. ఆయన దిగకపోవడంతో, పోలీసులు ఆందోళనకారులను పక్కకు తప్పించేయత్నం చేశారు. అయినా.. వారు వినకపోవడంతో పోలీసులు లాఠీచార్జి ప్రారంభించారు. అదేసమయంలో ఆందోళనకారుల్లో ఒకరు వీహెచ్ వాహనంపైకి చెప్పు విసిరారు. చివరికి పోలీసులు వీహెచ్ కారును పంపించివేశారు. ఈ ఘటనలో పది మంది ఉద్యమకారులకు, ఒక పోలీసు కానిస్టేబుల్‌కు గాయాలయ్యాయి. వీహెచ్ వాహనాన్ని తిరుపతి లీలామహల్ సెంటర్ వద్ద, విమానాశ్రయం వద్ద కూడా అడ్డుకునేందుకు సమైక్యవాదులు యత్నించారు.
వై.ఎస్. జగన్మోహన్ రెడ్డి
వై.ఎస్. జగన్మోహన్ రెడ్డి (జగన్) - పులివెందుల నియోజకవర్గం నుండి వైయస్సార్ కాంగ్రెస్ పార్టీ తరపున ఎమెల్యేగా ఎన్నుకోబడి ఆంధ్రప్రదేశ్ అసెంబ్లీలో ప్రధాన ప్రతిపక్ష నేతగా వ్యవహరిస్తున్నారు. వీరు ఆంధ్రప్రదేశ్ దివంగత ముఖ్యమంత్రి డాక్టర్. వై.ఎస్. రాజశేఖర రెడ్డి గారి ఏకైక పుత్రుడు. భారతీ సిమెంట్స్, సాక్షి ప్రసార మాధ్యమం , సండూరూ జలవిద్యుత్ కేంద్రము వ్యవస్థాపకుడు.
తన తండ్రి ఆంధ్రప్రదేశ్ దివంగత ముఖ్యమంత్రి వై.యస్. రాజశేఖరరెడ్డి ఆకస్మిక మరణవార్త విని చనిపోయిన వారి కుటుంబాలను కలుసుకోవడానికి తలపెట్టిన ఓదార్పుయాత్రకు ఒప్పుకోని కారణంగా కాంగ్రెస్ పార్టీతో విభేదించి వై.యస్.ఆర్.కాంగ్రెస్ పార్టీతో కొనసాగారు. ఈ పార్టీకి వై.యస్.విజయమ్మ గౌరవ అధ్యక్షురాలు. అవినీతికి సంబంధించిన కేసులలో ఆరోపణలు ఎదుర్కొని 16 నెలల జైలు శిక్ష అనుభవించి బెయిల్ మీద బయటకొచ్చారు.
2011 లో శివ కుమార్ స్థాపించిన యువజన శ్రామిక రైతు (వై.యస్.ఆర్) కాంగ్రెస్ పార్టీకి అధ్యక్ష్యుడుగా ఎన్నికయ్యారు. ఆంధ్రప్రదేశ్ విభజన చేయాలని నిర్ణయించినపుడు దాని వలన ఆంధ్రప్రదేశ్ చాలా నష్టపోతుందని తీవ్రంగా విభేదించి దీక్షలు చేశారు. 2014 సార్వత్రిక ఎన్నికలలో తన రాజకీయ ప్రత్యర్థి నారా చంద్రబాబునాయుడు అధ్యక్షుడిగా ఉన్న తెలుగుదేశం పార్టీ చేతిలో అతి స్వల్ప ఓట్ల శాతం (1.25)తో పరాజయం పొంది ప్రస్తుతం ప్రధాన ప్రతిపక్ష నాయకుడుగా కొనసాగుతున్నారు.
రాష్ట్రవిభజనకు సంబంధించిన విభజన హామీలను నెరవేర్చకపోవడం, ప్రత్యేకహోదాను ఇవ్వకపోవడం వంటి విషయాలలో తీవ్రంగా విభేదించి, 4 సంవత్సరాలుగా ప్రభుత్వంతో పోరాడుతూ, ప్రజలలో ప్రత్యేకహోదాపై అవగాహన కల్పిస్తున్నారు. ప్రభుత్వ వైఫల్యాలను ప్రజలకు వివరిస్తూ వారి బాధలను అతి దగ్గరగా తెలుసుకునేందుకు ప్రజాసంకల్పయాత్ర పేరుతో రాష్ట్రంలోని 13 జిల్లాలోని 125 నియోజకవర్గాల్లో సుమారు 3000 కి.మీ దూరం పాదయాత్ర చేస్తున్నారు.
ప్రత్యేకహోదా సాధించాలనే తపనతో, ప్రత్యేకహోదా సాధన పోరాటంలో భాగంగా మార్చి 18వ తారీఖున పార్లమెంటులో తన ఎంపీలతో ఎన్డీయే ప్రభుత్వంపై మొట్టమొదటి అవిశ్వాస తీర్మానాన్ని ప్రవేశ పెట్టడమే కాకుండా, అవిశ్వాస తీర్మానంపై చర్చ జరగకపోవడంతో తన ఎంపీలచేత ఏప్రిల్ 6వ తేదీన రాజీనామా చేయించి వారిచేత ఢిల్లీలోని ఏపీభవన్ వద్ద నిరాహార దీక్షను చేపట్టించి ప్రజల మనోగతం ప్రపంచానికి తెలిసేలా చేశారు. తాను చేసే ప్రత్యేకహోదా పోరాటాన్ని మెచ్చి రాష్ట్రంలోని అన్ని విపక్ష పార్టీలు, ప్రత్యేకహోదా సాధన సమితి లాంటి అనేక ప్రజా సంఘాలు వైయస్ ఆర్ కాంగ్రెస్ పార్టీకి మద్దతు పలికాయి. ప్రత్యేక హోదా కోసం ఎవరు పోరాటం చేసినా తన పూర్తి మద్ధతును తెలియచేస్తూ వివిధ కార్యక్రమాల్లో పాల్గొంటున్నారు.
2012 మే 27న అభియోగంపై సిబిఐ చేత అరెస్ట్ చేయబడ్డారు. 16 నెలల పాటు జ‌గ‌న్ చంచ‌ల్ గూడ జైలులో ఉన్నారు. సెప్టెంబరు 23-2013 న నాంపల్లిలోని సిబిఐ ప్రత్యేక కోర్టు షరతులతో కూడిన బెయిల్ మంజూరు చేసింది.
ప్రాణహిత నది
ప్రాణహిత అన్నది గోదావరి నదికి ఉపనది. ఇది కరీంనగర్ జిల్లా లోని కాళేశ్వరం వద్ద గోదావరి నదిలో కలుస్తుంది.
ప్రాణహిత (అయోమయ నివృత్తి)
ప్రాణహిత అన్నది గోదావరి నదికి ఉపనది.
ప్రాణహిత అన్న పేరు ఈ క్రింది వాటిని కూడా సూచిస్తుంది:
ప్రాణహిత (జాల పత్రిక)
ప్రాణహిత అన్నది జాలంలో వెలువడే తెలుగు పత్రిక.
ప్రాణహిత సైటులో వారి లక్ష్యాన్ని ఇలా పేర్కొన్నారు:
…అంతర్జాతీయంగా పాఠకుల కోసం తెలుగు సాహిత్యానికి సరికొత్త జాగాలని సృష్టించాల్సిన అవసరం ఎంతైనా ఉన్నది. మరీ ముఖ్యంగా ప్రజల జీవన్మరణ పోరాటాలనీ, రేపటి కోసం వారి కలలనీ ప్రతిఫలించే సాహిత్యానికీ, సమరశీలత గల సాహిత్యానికీ ఇవాళ ఎన్నో వేదికలు కావాలి. ప్రజాస్వామిక విలువలకు కట్టుబడుతూ, ప్రజల న్యాయమైన కోర్కెలను ప్రతిఫలించే సాహిత్యానికి, బహుళ ప్రాచుర్యం పొందిన ఇంటర్నెట్ ద్వారా అట్లాంటి ఒక వేదిక ఏర్పాటు చేయడమే ప్రాణహిత లక్ష్యం.
డబ్బు
డబ్బు లేదా ద్రవ్యము మానవ సమాజములో ప్రముఖ పాత్ర పోషిస్తున్న వస్తువు. దీనిని ఎక్కువగా క్రయ విక్రయములలో ఉపయోగిస్తారు. వివిధ దేశాలలో దీనికి వివిధ ప్రామాణికములు ఉన్నాయి. మన భారతదేశములో దీనికి రూపాయి ప్రామాణికము.
డబ్బుది వేల సంవత్సరాల చరిత్ర. ప్రాచీన కాలములో వస్తుమార్పిడి పద్ధతి ద్వారా క్రయ విక్రయములు జరిపేవారు. తదుపరి కాలములో అనేక వస్తువులు, ఆల్చిప్పలు, గవ్వలు, బార్లీ, పూసలు మొదలైనవి డబ్బుగా చలామణి అయ్యాయి. సహజంగా చాలా తక్కువగా దొరికే విలువైన లోహాలు, బంగారం వెండి లాంటివి డబ్బుగా ఉపయోగించారు.
తదుపరి రాజుల కాలములో టంకశాలలలో ముద్రించిన నాణేల ద్వారా వ్యాపార వాణిజ్యములు నడిచేవి. కాగితమును కనుగొన్న తరువాత మొట్టమొదటిసారిగా చైనా దేశము వారు డబ్బును కాగితములపై ముద్రించే సంప్రదాయమును ప్రారంభించారు.వీటిని కరెన్సీ నోట్లుగా వ్యవహరిస్తారు.
వివిధ దేశాలలో కేంద్రీయ బాంకుల ఆధ్వర్యములో ఈ డబ్బు ముద్రణా కార్యక్రమము జరుగుతుంది. భారత దేశములో భారతీయ రిజర్వ్ బాంక్ ఆధ్వర్యములో డబ్బు ముద్రణ జరుగుతుంది.
రవిరాజా పినిశెట్టి
రవిరాజా పినిశెట్టి ప్రముఖ చలనచిత్ర దర్శకుడు మరియు రచయిత. ఈయన తెలుగు, తమిళ భాషలలో ఇంతవరకు దాదాపు 35 చిత్రాలకు దర్శకత్వం వహించారు.
మాదిగ రిజర్వేషన్ పోరాట సమితి
మాదిగ రిజర్వేషన్ పోరాట సమితి ఆంధ్రప్రదేశ్ లో దళితుల హక్కుల మరియు సాధికారిత కోసము ఏర్పడిన సంఘము. ఎస్సీ రిజర్వేషన్లను కూడా బీసీ రిజర్వేషన్ల తరహాలో ఎ,బి,సి,డిలుగా వర్గీకరించి సామాజిక, ఆర్థిక స్థితిగతులను అనుసరించి ఉన్న రిజర్వేషన్లను వాటికి పంచి కేటాయింపులు చేయాలన్నది ఎస్సీ రిజర్వేషన్ వర్గీకరణ డిమాండ్. ఈ డిమాండ్ మాదిగ రిజర్వేషన్ పోరాట సమితి ప్రధానాశయం. ఈ సంఘాన్ని మంద కృష్ణ మాదిగ 1994, జూలై 1న గుంటూరు జిల్లా ఈదుముడి గ్రామంలో స్థాపించారు.
కడియాల వెంకటేశ్వరరావు
కడియాల వెంకటేశ్వరరావు ఔత్సాహిక పురావస్తు పరిశోధకుడు. ఆంధ్రప్రదేశ్‌ స్పోర్ట్స్‌ అథారిటీ డిప్యూటీ డైరెక్టర్‌గా పనిచేసి పదవీ విరమణ చేశాడు. 
ఆయన స్వస్థలం తెనాలి దగ్గర్లోని కఠెవరం. పోల్‌వాల్ట్‌ జాతీయ చాంపియన్‌, మాస్టర్‌ అథ్లెటిక్స్‌లో మూడుసార్లు ప్రపంచ పోటీల్లో పాల్గొన్నాడు. 2001లో హైజంప్‌లో నాలుగో స్థానం (బ్రిస్టన్‌), 2006లో (ఆస్ట్రియా) హైజంప్‌లో ఐదో స్థానాన్ని పొందిన ఏకైక రాష్ట్ర వెటరన్‌ అథ్లెట్‌.
శ్రీకాకుళం జిల్లా పాండవుల మెట్ట పై అతి పెద్ద 'మెగాలిత్‌ డాల్మిన్‌' ను కనుగొన్నాడు. జైనులు వినియోగించిన అతి పురాతన రాతి పడకలను ఈ కొండలపై ఉన్న గుహల్లో ఉండటాన్ని వెలుగులోకి తెచ్చాడు. శ్రీకాకుళం జిల్లా, ఆముదాలవలస మండలం దన్నానపేట, పాండవులమెట్ట వద్ద క్రీస్తు పూర్వం 1000-500 సంవత్సరాల మధ్య కాలానికి చెందిన బృహత్మలాయుగపు అతిపెద్ద సమాధి బయల్పడింది. దీనిని రాష్ట్ర క్రీడా సంస్థ మాజీ అధికారి గా ఉన్న ఆయన చేపట్టిన అణ్వేషణలో ఈ సమాధి వెలుగులోకొచ్చింది. ఇది దక్షిణ భారతదేశంలోనే పెద్దది.
తెనాలి దగ్గర్లోని మల్లెపాడు లో బౌద్ధస్థూపం ఉందని రుజువు చేశాడు. కఠెవరానికి చెందిన కనకదండి సోమన్న సర్‌ ఆర్థర్‌ కాటన్‌కన్నా ముందే కృష్ణానదిలో ఆనకట్ట నిర్మించారని వెల్లడించాడు. కారంపూడి దగ్గర్లోని రాక్షసబండ నిలువురాతిశిల క్రీస్తు పూర్వం 1000-500 శతాబ్దాల మధ్య లోహయుగపు నాటిదిగా ఆధారసహితంగా పేర్కొన్నాడు.
గుంటూరు జిల్లా దాచేపల్లి దగ్గరలోని కేశనపల్లి వద్ద నాగులేరు ఒడ్డున రాతిపై చెక్కిన ఆదిమ కాలంనాటి చిత్రాలను కనుగొన్నాడు.
ఉదయభాను
ఉదయభాను ప్రముఖ టెలివిజన్ ప్రయోక్త మరియు నటి. కరీంనగర్ జిల్లా, సుల్తానాబాద్ ఆమె స్వస్థలం. పదోతరగతి చదువుతుండగా మొట్టమొదటగా కెమెరా ముందుకు వచ్చింది. ఈటీవీలో ప్రసారమైన హృదయాంజలి అనే కార్యక్రమంలో ప్రేక్షకులవద్దకు వెళ్ళి వారితో సరదాగా మాట్లాడించడం ఆ షో ప్రధాన ఉద్దేశం. ఆమెకు అప్పటికి యాంకర్ అనే పదానికి అర్థం తెలియకపోయినా గలగలా మాట్లాడుతూ ప్రేక్షకుల ఆదరణ పొందింది.
ఆమె తండ్రి డాక్టర్, తల్లి ఆయుర్వేద వైద్యురాలు. ఆమెకు సాప్ట్‌వేర్ జాబ్ చేసే ఒక తమ్ముడు ఉన్నాడు. ఆమె తండ్రి ఒక కవి. ఆయన కలంపేరు ఉదయభాను. దానినే కూతురుకు పెట్టాడు. ఆయన ఉదయభానుకు నాలుగేళ్ళ వయసులో చనిపోయారు.
ఆయన చనిపోయాక తల్లి ఒక ముస్లిం వ్యక్తిని వివాహం చేసుకొంది. అతడికి ఏడుగురు సంతానం. ఆమె 15 వ ఏట ఒక ముస్లీంతో వివాహం జరిగింది. ఆమెకు ఇష్టం లేకపోవటం వలన విడాకుల అనంతరం విజయకుమార్ అనే అతడిని తల్లి అనుమతికి వ్యతిరేకంగా వివాహం చేసుకొన్నది. ఆమె ఎం.ఏ వరకూ చదివింది.
10 వతరగతి చదువుతుండగా మొదటి సినిమా ఎర్ర సైన్యంలో చేసింది , తరువాత కొన్ని తమిళ, కన్నడ సినిమాలో నటించింది
సమగ్ర ఆంధ్ర సాహిత్యం
ఆరుద్ర సమగ్ర ఆంధ్ర సాహిత్యం సంపుటాల ద్వారా తెలుగు సాహిత్య చరిత్రని ప్రజల ముందుకు తెచ్చారు. * ఇది తెలుగు సాహిత్యాన్ని అధ్యయనం చేసేవారికి ఒక గొప్ప ఉపయుక్త గ్రంథం. ఇలాంటి రచన చేయడం అకాడమీలు, ప్రభుత్వ సంస్థలు వంటి వనరులు గలిగిన సంస్థలు మాత్రమే పూనుకొనగల పని. అటువంటి మహాకార్యాన్ని ఆరుద్ర ఒక్కడే తలకెత్తుకొని విజయవంతంగా పూర్తి చేశాడు. ఇది 1965, 1968లలో 12 సంపుటాలుగా వెలువడింది. ఇందులో తెలుగు సాహిత్యాన్ని ఆరుద్ర విభజించిన విధం ఇలా ఉంది.
గుడిలో సెక్స్ (పుస్తకం)
గుడిలో సెక్స్ ఆరుద్ర రాసిన విశ్లేషణా గ్రంథం.
ఆరుద్ర సినీ గీతాలు
ఆరుద్ర రాసిన సినీగీతాల సంకలనాలే ఆరుద్ర సినీగీతాలు ఇవి ఐదు సంపుటాలుగా ముద్రించబడ్డాయి. వీటిని ఆరుద్ర గారి సతీమణి కె. రామలక్ష్మి సంకలనం చేశారు.
కురిసే చిరుజల్లులో ఆరుద్ర సినీగీతాల యొక్క ఐదవ సంపుటం. దీనిలో ఆరుద్ర 1977 నుండి 1998 మధ్య కాలంలో రాసిన సినిమా పాటల వివరాలు పొందుపరిచారు.